text:
Megopolo ya rona e tletse naga yotlhe mme matlho a rona a lebile kwa godimo.
Ka ntlha ya tsela e ntšha ya go kgatlhegela naledi ya Kopadilalelo le ka ntlha ya balekeletsi ba ba jaaka Jeff Bezos le Elon Musk ba ba tsentseng motlha wa go nna le sesutlhalefaufau sa poraefete, ga go ise go ke go direge le ka motlha gore go se tlhole go iwa kwa lefaufaung. Ka fa letlhakoreng le lengwe, fa e sa le go tlhamiwa sesutlhalefaufau, batho ba tlogetse matlakala a thekenoloji kwa medikologong e dipolanete di tsamayang kwa go yone.
Jaanong potso ke gore: Matlakala a a kwa loaping a tla boela leng mo lefatsheng, a a baka kotsi mme re ka a tlosa jang? Ngaka Pieter Kotzé wa Senthara ya Patlisiso ka tsa Lefaufau o na le dikarabo.
Sa ntlha, matlakala a a kwa lefaufaung ke eng?
Matlakala a a kwa lefaufaung ke dilo tse di leng gaufi le modikologo o lefatshe le tsamayang mo go one (tse di leng bogodimo jwa 300km go ya go 500km). Dilo tseno tse e leng matlakala di ka nna dikgolo go lekana le disathelaete tse di sa tlholeng di le gone mmogo le dikarolo tsotlhe tse dirokete di dirilweng ka tsone, tse di dirisitsweng, tse di tlhatlhamologileng go tloga fela ka meburu le dikurufu tseo di di tshwaraganyang mmogo, le manathwana a pente.
Matlakala a a leng mo modikologong o dipolanete di dikologang mo go one ke matlakala a a dirilweng ke batho a a mo modikologong o lefatshe le dikologang mo go one o o sa tlholeng o le mosola ka gope. Matlaka a a ntseng jalo a akaretsa sesutlha-lefaufau se se sa tlholeng se dira, dikolotsana tse di tlogetsweng kwa lefaufaung kwa di neng di rometswe gone, matlakala a a amanang le ntwa le matlakala a disutlha-lefaufau tse di phatlogileng.
Fa e sa le go tlhomiwa satalaete ya ntlha-ntlha ya Sputnik, o ka tlhalosa jang koketsego ya matlakala a a kwa lefaufaung?
A simolotse go tswa go lefela ka 1960 go fitlha go manathwana a one a a fetang milione ka 2021.
Go setse a makae koo?
Go ne ga fopholediwa gore go na le manathwana a one a a fetang dimilione di le 128 ao lengwe le lengwe la one e leng la bogolo jo bo ka fa tlase ga 1cm go simolola ka Ferikgong 2019. Go na le manathwana a matlakala ano a ka nna 900 000 a bogolo jo bo simololang ka 1 go fitlha go 10cm. Palo ya ga jaanong jaana ya matlakala a magolo (ao bogolo jwa one bo tlhalosiwang e le jwa bophara jwa 10cm kgotsa feta) ke 34 000.
Matlaka a a kwa lefaufaung a kotsi go le go kana kang mo disathelaeteng le mo disutlha-lefaufaung tsa mo isagweng?
Kotsi ya teng ke ya gore disathelaete tse di jaaka di Sapce X tse di palangwang ke baithutadinaledi di mo kotsing ya go ka thulana le lenathwana la matlakala a a mo lefaufaung.
Go thulana ga sesutlhalefaufau le matlakala a bogolo jo bo fetang 1cm go ka dira gore se se ka sa dira sentle, e bile fa seno se direga, sesutlhalefaufau kgotsa rokete e e tlhatlhamologileng e ka thunya. Diphelelo tse di sa siamang tsa matlakala ano a bogolo jwa milimetara di ka baka tshenyo mo tikologong kgotsa di ka dira gore sesutlhalefaufau se se ka sa dira sentle.
Ke mang yo o tshwanetseng go sikara boikarabelo jwa go tlosa matlakala a a kwa lefaufaung mme go dirilwe dithulaganyo dife tsa go dira jalo?
Matlakala a a kwa lefaufaung ga se boikarabelo jwa naga e le nngwe fela mme ke jwa naga nngwe le nngwe e e romelang batho ba yone kwa lefaufaung. Bothata jwa go laola matlakala a kwa lefaufaung ke kgwetlho e dinaga tsotlhe di lebaneng le yone e bile di na le tšhono ya go sireletsa lefaufau gore go dirwe matsholo mo isagweng a go sekaseka lefaufau.
A rona mo lefatsheng mo re tshwanetse go tshwenyega ka go ntsifala ga matlakala a a kwa lefaufaung?
Le fa bontsi jwa matlakala ano bo fela ka go tuka kwa loaping ga one, matlakala a magolo a ka kgona go fitlha mo lefatsheng a ntse a le komota. Go ya ka NASA, mo dingwageng di le 50 tse di fetileng, palogare ya manathwana a matlakala a a tsentsweng mo khatalokong a wela mo Lefatsheng letsatsi le letsatsi. Go sa kgathalesege bogolo jwa manathwana mangwe a matlakala ano, ga a baka tshenyo epe e e kalo mo lefatsheng.
A go na le mongwe yo o kileng a welwa ke matlakala a a tswang kwa lefaufaung?
Go na le motho a le mongwe fela yo o kileng a welwa ke matlakala a a tswang kwa lefaufaung. Ke mosadi yo leina la gagwe e leng Lottie Williams*.
Matlakala a a kwa lefaufaung a bakilwe ke mang?
Ga go ope yo o nang le boikarabelo mo dinageng tsotlhe jwa go ela matlakala ano tlhoko, mme United States yone e ela tlhoko matlakala a a kwa lefaufaung gore e sireletse disathelaete tsa yone, mme e bolelela dinaga tsotlhe mo lefatsheng ka tshedimosetso eo.
Dinaga tse dingwe le tsone di kgona go a ela tlhoko mme le tsone di tlhokomela disathelaete tsa tsone ka mokgwa o o tshwanang.
Matlakala a a kwa lefaufaung a ka tlosiwa ka mokgwa ofe?
Go fetile dingwaga di le dintsi go ntse go dirwa dithekenoloji tsa go phepafatsa. Ka 2016, setheo sa kwa lefaufaung sa kwa Japane se ne sa romela kheibole ya boleele jwa 700-metre kwa lefaufaung go leka go fokotsa lebelo leo matlakala a a kwa lefaufaung a ntsifalang ka lone le go a kaela. Ka 2018, sedirisiwa se se bidiwang RemoveDebris (Setlosamatlakala) se ne sa apesa satalaete ka letlowa la maitirelo.
Dipaakanyo tsa thekenoloji di akaretsa go tlosa matlakala a a kwa lefaufaung ka matlowa, dihapune le dileisara.
34 000
MATLAKALA A MAGOLO (>10 cm)
128 mil.
MATLAKALA A MANNYE (<1 cm)
900 000
MATLAKALA A A BOGOLOGARE (1-10 cm)
Matlakala a a weleng go tloga ka Firikgong 2019:
Matakala a a wetseng mo lefatsheng
Kgaolo ya matlakala e wetse mo lefatsheng letsatsi le letsatsi dingwaga tse di 50 tse di fetileng.
* Go ya ka metswedi e e farologaneng ya inthanete, Lottie Williams o ne a itshidila mmele mo phakeng kwa Tulsa, Oklahoma, ka di 22 Ferikgong 1997 fa a ne a welwa ke letlakala le le nnye go tswa kwa lefaufaung. E ne e le la Delta II rocket (e e neng ya dirisediwa Tekeletso nngwe mme ya tsamaisiwa Sekgala se se mo Magareng sa Leeto la Tekeletso ya go ya kwa Lefaufaung ka Moranang 1996) e e neng ya thubegela mo loaping. Selo seno se ne sa mo wela mo legetleng mme sa wela fa fatshe se sa mo gobatsa.
MATLAKALA KWA LEFAUFAUNG:
Go na le eng teng koo?
“Ke *motho a le mongwe fela yo o kileng a welwa ke matlakala go tswa kwa lefaufaung,” go bolela jalo Ngaka Pieter Kotzé wa Senthara ya Patlisiso ka Tsa Lefaufau.


c: text/html

text:
Dimmepe le ditsela tsa go ya teng
Ofisi ya Setheo
Khamphase ya Mahikeng
Khamphase ya Potchefstroom
Khamphase ya Khutlotharo ya Lekwa
Latela tsela ya N12 go tsena mo Potchefstroom. Fa robotong ya botlhano morago ga go tsena mo Potchefstroom, tšhikela kwa mojeng mo seterateng sa Govan Mbeki(Mooirivier Drive ya pele). Mmolo ya Mooi River e tlabo e le mo mojeng. Latela tsela eo go feta le Lebenkele la Riverwalk le McDonald's le Kentucky, tsotlhe mo molemeng. Tšhikela kwa molemeng mo seterateng sa Maree mme tswelela ka sone go fitlhela Seterata sa Walter Sisulu. Tšhikela kwa mojeng mme tswelela go fitlhela kwa Seterateng sa Chief Albert Luthuli (Seterata sa Von Wielligh sa pele). Tswelela go fitlhelela kwa makgabaganyong a ditsela morago ga roboto ya Karatšhe ya Shell, tšhikela kwa mojeng go tsena mo seterateng sa Hoffman. Tlhamalala ka tsela eo go tlola makgabaganyo a mabedi a ditsela. Mo makgabaganyong a ditsela tšhikela kwa molemeng mo o tsenang kgoro ya pabalesego ya Ofisi ya Setheo(Kago C1). Aterese ya nnete ke 53 Seterata sa Borcherd.
N12 GO TSWA KWA KLERKSDORP:
Kwa robotong ya boraro, tsena ka fa molemeng mo tseleng ya Beyers Naude Avenue (Kruger Street), ka bonako fela fa o sena go kgabaganya borogo. Tswelela ka yone tsela eo. Kwa setopong sa bone, Beyers Naude Avenue e fetoga go nna Hoffman Street. Tswelela ka mmila ono. Tsena ka fa molemeng fa o fitlha fa four-way stop ya bone go ela kwa kwa botsenong jo bo nang le badisa jwa Ofisi ya Setheo (Moago wa C1).
R53 GO TSWA KWA VENTERSDORP:
Fa o sena go feta artillery school mess ka fa molemeng, tsena ka fa molemeng kwa robotong mo tseleng ya Meyer Street. Tswelela ka tsela eo mme o fete bookelo jwa Medi-Clinic ka fa mojeng wa gago. Kgabaganya di-four-way stop tse pedi o bo o kgabaganye le borogo. Ka bonako fela fa o sena go kgabaganya borogo, tsena ka fa mojeng mo mmileng wa Hoffman Street. Tsena ka fa molemeng fa o fitlha fa four-way stop e e latelang go ela kwa kwa botsenong jo bo nang le badisa jwa Ofisi ya Setheo (Moago wa C1).
Kaelo ya GPS:
Degrees, Minutes, Seconds
26º41´36´´S , 27º05´35´´E
Degrees, Decimal Minutes
26º41.610´S , 27º05.584´E
Decimal Degrees
26.693492ºS , 27.093062ºE
Mmepe wa tsela: Khamphase ya Mahikeng
Mmepe wa khamphase
Ditsela tsa go ya teng
R53 GO TSWA KWA POTCHEFSTROOM:
Tswelela ka R53 go tswa Potchefstroom go ya Ventersdorp. Tswelela ka N14 go tswa Ventersdorp go ya Coligny. Tswelela ka R503 go tswa Potchefstroom go ya Ventersdorp. Tswelela ka R503 go tswa Lichtenburg go fitlha Mahikeng. Tswelela ka N18 go ya Yunibesiting ya Bokone-Bophirima, Khamphase ya Mahikeng.
N14 GO TSWA KWA KRUGERSDORP:
Go tswa kwa Johannesburg tsaya tsela e e yang Krugersdorp. Fa o le kwa Krugersdorp, tsena mo tseleng ya N14 go ya Ventersdorp. Tswelela ka N14 go ya Coligny. Tsamaya ka R503 go tswa Coligny go ya Lichtenburg. Tswelela ka R503 go tswa Lichtenburg go fitlha kwa Mahikeng. Fa o tsena ka Mahikeng o le mo tseleng ya Nelson Mandela Drive, tlhamalala ka yone tsela eo dikilometara di ka nna supa. Fa o sena go feta Karatshe ya Sasol, o tla bona Mmabatho Palms Hotel ka fa mojeng wa gago. Tsena ka fa molemeng fa robotong fa pele ga hotele o tsene mo tseleng ya Albert Luthuli. Tswelela o kgweetse lobaka lwa dikilometara di le 2.5. Kgabaganya seporo mme o ipaakanyetse go bona diroboto tse di go laelang go tlhamalala (o se ka wa thinyela ka fa molemeng). Batla tora ya metsi ka fa molemeng wa gago. Kwa dirobotong tse di latelang, tsena ka fa mojeng mo botsenong jwa Khamphase ya Mahikeng.
Kaelo ya GPS:
S25º49´44´´
E25º36´32´´
Mmepe wa tsela: Khamphase ya Potchefstroom
Ela tlhoko: Karolo ya Seterata sa Albert Luthuli (mo gare ga Diseterata tsa Walter Sisulu (Church Street ya kgale) le Seterata sa Govan Mbeki (Mooirivierrylaanya kgale) e tlile go tswalwa gore e okediwe bophara go tloga ka letsatsi la 23 Tlhakole 2015 go la 2015 Phatwe 21. Latela dikaelo tsa tsela tse di mo tlase kampo lebelela tsela e nngwe.
Latela tsela ya N12 go tsena mo Potchefstroom.
Fa robotong ya botlhano morago ga go tsena mo Potchefstroom, tšhikela kwa mojeng mo seterateng sa Govan Mbeki(Mooirivier Drive ya pele). Mmolo ya Mooi River e tlabo e le mo mojeng. Latela tsela eo go feta le Lebenkele la Riverwalk le McDonald's le Kentucky, tsotlhe mo molemeng. Tšhikela kwa molemeng mo seterateng sa Maree mme tswelela ka sone go fitlhela Seterata sa Walter Sisulu. Tšhikela kwa mojeng mme tswelela go fitlhela kwa Seterateng sa Chief Albert Luthuli (Seterata sa Von Wielligh sa pele). Tswelela go fitlhelela kwa makgabaganyong a ditsela morago ga roboto ya Karatšhe ya Shell, tšhikela kwa mojeng go tsena mo seterateng sa Hoffman. Seterata se felela ka go tsena mo Kgorong e kgolo ya pabalesego ya Khamphase ya Potchefstroom ya YBB.
N12 FROM KLERKSDORP:
Kwa robotong ya boraro, tsena ka fa molemeng mo tseleng ya Beyers Naude Avenue (Kruger Street), ka bonako fela fa o sena go kgabaganya borogo. Tswelela ka yone tsela eo. Kwa setopong ya bone, Beyers Naude Avenue e fetoga go nna Hoffman Street. Tswelela ka mmila ono - o felela fa botsenong jo bo nang le badisa kwa Khampaseng ya Potchefstroom.
R53 GO TSWA KWA VENTERSDORP:
Fa o sena go feta artillery school mess ka fa molemeng, tsena ka fa molemeng kwa robotong mo tseleng ya Meyer Street. Tswelela ka tsela eo mme o fetse bookelo jwa Medi-Clinic ka fa mojeng wa gago. Kgabaganya di-four-way stop tse pedi o bo o kgabaganye le borogo. Ka bonako fela fa o sena go kgabaganya borogo, tsena ka fa mojeng mo mmileng wa Hoffman Street. Mmila o felela fa botsenong jo bo nang le badisa kwa Khamphaseng ya Potchefstroom.
Kaelo ya GPS:
S26º41´26´´
E27º05´36´´
Mmepe wa khampase: Khamphase ya Khutlotharo ya Lekwa
Mmepe wa tsela
Ditsela tsa go ya teng
R59 GO TSWA KWA JOHANNESBURG:
Tswelela ka R59 o fete Alberton go ya Vereeniging, kgabaganya Vereeniging mme o tsene ka R42 go ya Vanderbijlpark. Kwa robotong kwa Pick ‘n Pay tsena ka fa molemeng, kgabaganya fourway stop mme o kgabaganye fourway stop e e latelang. Fa o fitlha fa three-way stop (River Spray e le kafa molemeng wa gago), tsena ka fa mojeng, kgabaganya roboto o tsena ka tsela ya Hendrik van Eck Boulevard, khamphase e ka fa molemeng wa gago.
N1 (TSELAKGOLO YA SAMENTE) GO TSWA KWA JOHANNESBURG:
Tsamaya ka tselakgolo eno o tsene ka tollgate. Kgabaganya fourway stop, kgabaganya diroboto tse pedi, kgweeletsa go ela kwa Sasolburg o bo o tsena ka tsela e e fapogelang ka fa molemeng, tsena ka fa molemeng o bo o sala morago disaene tse di go kaelang go ya kwa khamphaseng.
N12 GO TSWA KWA KLERKSDORP:
Tsamaya ka N12 (Joe Slovo Road) go ela kwa Potchefstroom (N12 - Nelson Mandela Drive). Tsena ka fa mojeng o tsene ka R53 (Parys Avenue) o bo o tlhamalala ka R53, tsela e obegela go sekae ka fa molemeng fa tseleng ya R42. Tlhamalala mme o tsene ka fa mojeng mo tseleng ya R57 (Golden Highway). Tsena ka fa molemeng mo tseleng ya Ravel Street o bo o tlhamalala ka Beethoven Street – o tlhamalele o bo o tsene ka Frikkie Meyer Street, morago ga moo mo tseleng e e fapogang e e tsenang ka Hendrick van Eck Boulevard. Tswelela jalo go fitlha o goroga kwa YBB ya Lekwa ka fa mojeng.
Kaelo ya GPS:
S26°43’31.0”
E27°52’ 45.2”

robotstxt: allowed

filter: keep


text:
Setilo
Setilo ke karolo nngwe e e dirilweng ka legong gore go nniwe mo go yone, gantsi e tlhatlhogile moyo ga pe e ka nniwa ke motho a le mongwe.
Setilo gantsi se nna le maoto a le mane le fa go itshegediwang teng. Mme setilo se kgona go nna le maoto a palo tse di farologaneng go simolola ka bobedi , boraro , bone jalo jalo go laolwa ke gore ke sa mofuta ofe.[1]
Setilo se se senang boikaego kgotsa fa o bayang matsogo teng se bidiwa sepora, kgotsa sa moretologo se laolwa gape ke boleele jwa sone kgotsa gore se thusa thata mo lefelong lefe kgotsa bo mang. Mefuta ya ditilo e e ka bonwa mo dibareng, dikoloing, difofane jalo jalo,tse dingwe ke tsa gore di dirisetswang eng, jaaka tsa digole, bana jalo jalo. Dingwe jaaka tsa bogole di nna le maotwane go dira gore go nne bonolo fa se dirisiwa kgotsa e le se se dikologang[2]
Mo mefuteng e ya ditilo go nale gore gape se nna batho bale kae gape le modiro wa sone e le wa dilo tse di farologaneng jaaka matsela, letlhalo jalo jalo. Mme tsone tse di bidiwa dtilo tsa manobonobo[3]


text:
Go Tokafatsa Baithuti ba ba nang le Bokgoni jwa go Tlhama le go Arogana Tshedimosetso ka Inthanete
Go na le maikaelelo a le mane a barutwana ba ba nang le bokgoni jwa go tlhama le go arogana tshedimosetso ka inthanete, a mangwe le mangwe a one a akaretsang maikemisetso a go ithuta. Le fa mangwe a maikaelelo a bokgoni jwa go tlhama le go arogana tshedimosetso ka inthanete a boeletsa melawanatheo e e ntseng e tsewa e le ya botlhokwa go tloga kgale ya bokgoni jwa go lemoga le go dirisa tshedimosetso, a mangwe ke a mantšhwa, a a bontshang maemo a gompieno a a fetogang a tshedimosetso. Bontsi jwa maikaelelo a a rileng a go ithuta a farologana kgakala thata le kitso e e tlwaelegileng ya go lemoga le go dirisa tshedimosetso, go neela dipoelo tse di ka dirisiwang mo mefuteng e e farologaneng ya mafelo a thuto.
Go ithuta go nna le bokgoni jwa go tlhama le go arogana tshedimosetso ka inthanete go wela mo dikarolwaneng tse nne: tsa maitsholo (se baithuti ba tshwanetseng go nna le bokgoni jwa go se dira fa ba feditse ka katlego ditirwana tsa go ithuta —bokgoni), monagano (se baithuti ba tshwanetseng go se itse fa ba feditse ka katlego ditirwana tsa go ithuta—tlhaloganyo, thulaganyo, tiriso, tshekatsheko), maikutlo (diphetogo mo maikutlong a barutwana ka go tsaya karolo mo ditirwaneng tsa go ithuta), le kitso (se barutwana ba se akanyang ka dikakanyo tsa bone—go tlhaloganya ka go lebelela se ba se dirang gore ba ithuta jang le gore ke goreng ba ithuta, se ba se itseng le se ba sa se itseng, dikakanyetsopele tsa bone, le gore ba tswelela jang go ithuta). Maikaelelo mangwe le mangwe a go ithuta fa tlase a wela mo setlhopheng se le sengwe kgotsa mo ditlhopheng di le dintsi tsa ditlhopha tse, mme a supilwe ka tsela e e ntseng jalo (B ke sa maitsholo, C sa monagano, A sa maikutlo, M sa kitso).
Maikaelelo a a go ithuta a dumela gore “barutwana” ba ba nang le bokgoni jwa go tlhama le go arogana tshedimosetso ka inthanete, jaaka ba bidiwa fano, ba tshwanetse go ithuta mo go tswelelang, fa go akanyediwa lemorago le le fetogang ka gale le ka bonako la tshedimosetso. Bafatlhosi le barutwana ba ka fitlhelela maikaelelo a ka ditsela tsa mefutafuta, go ya ka maemo a go ithuta, ka go tlhopha mo lenaneng la ditirwana tsa go ithuta. Maikaelelo a tsewa ka tsela e e anameng, gore a sale a ntse a kgona go oketsega kgotsa go fokotsega ka bogolo, go tlhamega, le go fitlhelesega mo maemong a a farologaneng.
Maikaelelo 1: Go sekaseka ka matlhagatlhaga matheriale o o tlhagelelang mo webosaeteng fa gape go sekasekiwa go sekamela mo letlhakoreng le le rileng ga motho o o rileng
- Go rurifatsa kitso ya boitseanape mme o amogela gore go na le baitseanape/bomankge. (A, C)
- Go amogela gore matheriale o o tlhagelelang mo webosaeteng ga o tlhamelwe ka dinako tsotlhe mabaka a a ka fa molaong, le gore go na le tshekamelo ya ka mo letlhakoreng lengwe, e ka bobedi e sa bonaleng le e e bonalang. (C)
- Go akanya ka kelotlhoko gore o ikutlwa jang ka ga tshedimosetso kgotsa maemo a tshedimosetso go akanyetsa megopolo e mentsi. (A, M)
- Go batla ka boitemogo tshedimosetso mo mefutafuteng ya megopolo le metswedi. (B)
- Go netefatsa gore maikemisetso a motswedi, mofuta wa tokomane, le tsela ya thomelo di ama jang boleng jwa yone mo maemong a a rileng. (B, C)
- Go farologanya fa gare ga ditshwaelo tsa tseleganyo le mogopolo o o ikaegileng ka tlhotlhomiso, go lemoga gore melawanatheo le ditumelo di tsenyeleditswe mo tshedimosetsong yotlhe. (C)
- Go tlhomamisa boleng jwa tshedimosetso ya semmuso le e e seng ya semmuso go tswa mo metsweding e e farologaneng ya inthanete, e e jaaka ya akatemeki, e e tlhamilweng ke modirisi mongwe, le di-OER. (C)
- Go sekaseka tshedimosetso e e tlhamilweng ke modirisi mongwe mo maemong a mafaratlhatlha a botsalano le go farologanya fa gare ga maikutlo le ntlha ya mmatota.(B, C)
- Go sekaseka mo go tseneletseng tshedimosetso go tswa mo metsweding yotlhe, go akaretsa matheriale o o fetogang o o tlhagelelang mo webosaeteng, o o anamisiwang ka tiriso ya inthanete. (B)
- Go tlhatlhoba gore o ikutlwa jang ka tshedimosetso e e tlhagisitsweng le gore se se ama jang tsibogo ya gago. (A, M)
Maikaelelo 2: Go samagana le kitso le dikakanyo tsotlhe tsa boitlhamedi tse di sireleditsweng ka tetlokhopi go ya ka melawana e e siameng ya maitsholo le ka maikarabelo
- Go farologanya fa gare ga go tlhama tshedimosetso ya kwa tshimologong le go tokafatsa matheriale o o tlhagelelang mo webosaeteng o o reboletsweng laesense e e nang le sete ya mabaka a a dirisiwang mo tlhamong ya kwa tshimologong a gore mongwe le mongwe yo o dirisang tlhamo eo o tshwanetse go latela melawana le mabaka a laesense. (C)
- Go tlhama ka maikarabelo le go arogana tshedimosetso ya kwa tshimologong le go tokafatsa le go dirisa sešwa go ya ka melawana e e siameng ya maitsholo matheriale o o tlhagelelang mo webosaeteng o o reboletsweng laesense e e nang le sete ya mabaka a a dirisiwang mo tlhamong ya kwa tshimologong a gore mongwe le mongwe yo o dirisang tlhamo eo o tshwanetse go latela melawana le mabaka a laesense. (B)
- Go farologanya fa gare ga tshedimosetso ya botlhe le ya sebele le go dira ditshwetso tse di latelang melawana e e siameng ya maitsholo le tse di nang le dintlha ka botlalo ka ga go arogana tshedimosetso ka tsela e e maleba mo inthaneteng. (C)
- Go farologanya fa gare ga tetlokhopi, dilaesense tse di kgontshang kanamiso e e sa duelelweng le e e gololesegileng ya tlhamo, le sete ya mabaka a a dirisiwang mo tlhamong ya kwa tshimologong a gore mongwe le mongwe yo o dirisang tlhamo eo o tshwanetse go latela melawana le mabaka a laesense ka bobedi mo tlhamong le mo thebolelong ya laesense ya matheriale o o tlhagelelang mo webosaeteng wa kwa tshimologong kgotsa o o dirisiwang seš (B, C)
- Go supa le go latela ditsholofelo tse di rileng tsa kumako ya motswedi kgotsa mokwadi wa dikakanyo tse di rileng tsa boitlhamedi tse di sireleditsweng ka tetlokhopi mo seemong se o direlang mo go sone. (B, C)
Maikaelelo 3: Go tlhama le go arogana tshedimosetso mo maemong a tirisanommogo le botsayakarolo
- Go ipona jaaka motlhami ga mmogo le modirisi wa tshedimosetso. (A, M)
- Go tsaya karolo ka matsetseleko le go ya ka melawana e e siameng ya maitsholo mo maemong a tirisanommogo. (B)
- Go sireletsa khupamarama ya sebele le go sireletsa tshedimosetso ya gago ya mo inthaneteng. (B, C)
- Go arogana kitso ka nepagalo le ka tsela e e nonofileng ka tlhamo ya matheriale o o tlhagelelang mo inthaneteng ka go dirisa ditsela le dipopego tse di maleba le tse di fetogang. (B)
- Go fetisetsa tshedimosetso e e tlhagisitsweng ka tsela e e rileng mo tseleng e nngwe go fitlhelela ditlhoko tsa bareetsi ba ba rileng ka tsela e e gaisang. (B, C)
- Go lemoga gore gape barutwana ke barutabana le gore ba ruta se o se itseng kgotsa ba ithuta mo maemong a tirisanommogo. (A, B, C)
- Go sekaseka mo go tseneletseng le go rurifatsa matheriale o o tlhagelelang mo webosaeteng o o tlhamilweng ke modirisi yo o rileng le go o dirisa ka tsela e e maleba mo tlhamong ya kitso e ntš (B, C)
- Go lemoga dikaedi le melawana e e farologaneng go tlhama le go arogana tshedimosetso ya bareetsi mo lefatsheng ka bophara. (B, C)
Maikaelelo 4: Go dira ditogamaano tsa go ithuta go fitlhelela maikaelelo a sebele le a porofešenale a botshelo jotlhe
- Go lemoga gore go ithuta ke motseletsele wa ditirego le gore go akanya ka kelotlhoko ka diphoso go feleletsa go dirile gore go nne le dikitso le ditemogo tse dintš (M)
- Go sekaseka go ithuta go tlhomamisa kitso e e bonweng le ditlhaelo mo go tlhaloganyeng. (C, M)
- Go lemoga gore go akanya mo go tseneletseng go ikaegile ka kitso ya lekalana la thuto le go tsweletsa go tlhaloganya mo go tseneletseng ka go botsa le ka tlhotlhomiso. (A, B, C, M)
- Go bona botlhokwa jwa boitshoko, bokgoni jwa go fetoga, le bokgoni jwa go samagana le phetogo mo go ithuteng go go tswelelang mo botshelong jotlhe. (M)
- Go fetogela mo maemong a mantšhwa a go ithuta ka kgonagalo ya go fetoga ka ga mekgwa e e farologaneng ya go ithuta. (A, B)
- Go fetolela mo le go tlhaloganya dithekenoloji tse dintšhwa le ditlamorago tse di nang le tsone mo go ithuteng. (A, B)
- Go tlhaeletsana ka tsela e e nonofileng le go dirisana mmogo le ba bangwe mo mafelong a a tlhakanetsweng e le go ithuta go tswa mo megopolong e mentsi. (B, C)
- Go tsaya karolo mo go ithuteng ka tsela e motho a dirisang tshedimosetso ka boitlhamedi le ka kelotlhoko, go tsaya maikarabelo le go iketleeletsa go ithuta mo go rotloetsang ntlhatebo e e anameng ya lefatshe ka phitlhelelo ya lefatshe lotlha ya maemo a gompieno a mafaratlhatlha a botsalano. (B, M)
- Go dirisa go ithuta go nna le bokgoni jwa go tlhama le go arogana tshedimosetso ka inthanete jaaka boleng le mokgwatiriso o o tswelelang wa botshelo jotlhe. (M)
Trudi Jacobson (University at Albany), Tom Mackey (Empire State College), Kelsey O’Brien (University at Albany), Michele Forte (Empire State College) le Emer O’Keeffe (Schalmont School District)
E tlhabolotswe ka la Moranang 11, 2018
2014 Maikaelelo le Maikemisetso a Go Ithuta
Maikaelelo 1: Go sekaseka matheriale o o tlhagelelang mo webosaeteng mo go tseneletseng, go akaretsa matheriale o o tlhagelelang mo webosaeteng, o o fetogang, wa mo inthaneteng, o o jaaka dipampiri tsa tlhotlhomiso tse di aroganngwang pele ga tshekatsheko ya balekane ba akatemeki, diwebosaete tse motho ka nosi kgotsa setlhopha sa batho ba bayang tshedimosetso e ntšhwa ka gale gore batho ba e buise le go tshwaela mo go tsone (di-blog), le di-wiki
- Go baya motswedi wa tshedimosetso mo maemong a yone (sekai, maikemisetso a mokwadi, mofuta wa tshedimosetso, le tsela ya thomelo) go netefatsa boleng jwa matheriale wa seemo seo se se rileng (B, C)
- Go farologanya fa gare ga ditshwaelo tsa tseleganyo le tshedimosetso e e tlhagisitsweng mo mogopolong o o ikaegileng ka tlhotlhomiso thata, go lemoga gore melawanatheo le ditumelo di tsenyeleditswe mo tshedimosetsong yotlhe (C)
- Go tlhomamisa boleng jwa tshedimosetso ya semmuso le e e seng ya semmuso go tswa mo metsweding e e farologaneng various networked sources (ya akatemeki, e e tlhamislweng ke modirisi yo o rileng, di-OER, jj.) (C)
- Go sekaseka tsibogo ya modirisi jaaka motlhotlhomisi yo o matlhagatlhaga; go tlhaloganya mefuta e e farologaneng ya mekgwatiriso ya pegelotiro le maemo mo ditsela tse di tlwaelegileng tsa go neela tshedimosetso le mafaratlhatlha a botsalano (B, C)
- Go tlhaloganya botlhokwa jwa go sekaseka matheriale o o tlhagelelang mo webosaeteng go tswa mo metsweding e e farologaneng, go akaretsa matheriale o o tlhagelelang mo webosaeteng go tswa mo mafaratlhatlheng a botsalano, mo go tseneletseng (A)
Maikemisetso 2: Go tlhaloganya khupamarama ya sebele, melawana ya maitsholo ya tshedimosetso, le dintlha tsa boitlhamedi ka go dirisa monagano jo bo tlhokang tshireletso ka tetlokhopi mo maemong a a fetogang a thekenoloji
- Go farologanya fa gare ga tlhamo ya tshedimosetso ya kwa tshimologong le go tokafatsa kgotsa go dirisa sešwa metswedithuso e e ka kgonang go dirisiwa ke batho botlhe (C)
- Go farologanya mefuta ya tshedimosetso e e maleba go tlhama le go arogana le batho botlhe, le tshedimosetso ya poraefete e e anamisiwang mo maemong a a lekanyeditsweng thata / a tiriso ya khupamarama ka kelotlhoko (C)
- Go dirisa thekenoloji go aga webo e e siameng (B)
- Go dirisa tetlokhopi le thebolo ya dilaesense tse di kgontshang kanamiso e e sa duelelweng le e e gololesegileng ya tlhamo jaaka go le maleba mo tlhamong ya tshedimosetso ya kwa tshimologong kgotsa e e dirisiwang sešwa (B)
- Go lemoga dikakanyetso tsa melawana ya maitsholo a a siameng tsa go aroganya tshedimosetso (A)
- Go bua mo go utlwalang ka botlhokwa jwa kumako ya motswedi kgotsa mokwadi fa go adimiwa boitlhamedi jwa ba bangwe ka go dirisa monagano, jo bo tlhokang tshireletso ka tetlokhophi, go sa kgathalesege gore ke ka sebopego sefe (A)
- Go lemoga maemo a kumako e e nepagetseng ya motswedi kgotsa mokwadi e tlhokegang mo go one le go dirisa kumako eo ya motswedi kgotsa mokgwadi mo go tshwanang (C, B)
Maikaelelo 3: Go arogana tshedimosetso le go dirisana mmogo le ba bangwe mo maemong a a farologaneng a botsayakarolo
- Go tsaya karolo ka matsetseleko mo maemong a tirisanommogo (B)
- Go rwala maikarabelo a botsayakarolo mo maemong a tirisanommogo (A)
- Go bapisa dipharologantsho tse di kgethegileng tsa mefuta e e farologaneng ya tshedimosetso (s.k., athikele ya akatemeki, webosaete e motho ka nosi kgotsa setlhopha sa batho ba bayang tshedimosetso e ntšhwa ka gale gore batho ba e buise le go tshwaela mo go yone (blog), wiki, batho ba ba dirisang inthanete), le go nna le bokgoni jwa go dirisa ka tsela e e nonofileng le go umaka tshedimosetso mo tlhamong ya matheriale wa kwa tshimologong o o tlhagelelang mo webosaeteng (B)
- Go tlhalosa ditlamorago tse di kgonegang tsa metswedithuso ya mo inthaneteng tsa go arogana tshedimosetso (sekwalwa, ditshwantsho, bidio, le mekgwa e mengwe ya tlhaeletsano) ka tirisanommogo le ba bangwe (A)
- Go bontsha bokgoni jwa go fetisetsa tshedimosetso e e tlhagisitsweng ka tsela e e rileng mo tseleng e nngwe go fitlhelela ditlhoko tsa bareetsi ba ba rileng ka tsela e e gaisang; Go tsenyeletsa tshedimosetso go tswa mo metsweding e mentsi mo mefuteng e mentšhwa e e tlhaloganyesegang (M, C)
- Go tlhaeletsana ka tsela e e nonofileng maitemogelo a sebele le a porofešenale go itsise le go thusa ba bangwe; le go lemoga gore barutwana ba ka nna gape barutabana (A, B)
- Go tlhama matheriale wa kwa tshimologong o o maleba o o tlhagelelang mo webosaeteng mo ditlhokong tse di rileng mo dipopegong tse dintsi tsa mekgwa ya tlhaeletsano; go fetisetsa kitso e e bonweng mo mefuteng e mentšhwa mo maemong a a sa kgoneng go bonelwa pele le a a fetogang (B)
- Go bona botlhokwa jwa matheriale o o tlhagelelang mo webosaeteng o o tlhamilweng ke modirisi mongwe le go sekaseka mo go tseneletseng seabe se se dirilweng ke ba bangwe: go ipona jaaka motlhami ga mmogo le jaaka modirisi, wa tshedimosetso (A)
- Go amogela megopolo ya batho mo lefatsheng lotlhe; go dirisa tlhaeletsano le ba bangwe mo maemong a lefatshe lotlhe go rotloetsa go ithuta mo go tseneletseng (A)
Maikaelelo 4: Go bontsha bokgoni jwa go golaganya go ithuta le ditogamaano tsa tlhotlhomiso le ditirego tsa go ithuta go go tswelelang mo botshelong jotlhe le maikaelelo a sebele, a akatemeki, le a porofešenale
- Go tlhomamisa selekano sa potso kgotsa tiro e e tlhokegang go fitlhelela ditlhoko tsa motho (C)
- Go sekaseka sešwa ditlhoko le dikgato tse di latelang mo tiregong yotlhe (C)
- Go bontsha botlhokwa jwa go nyalanya ditlhoko tsa tshedimosetso le ditogamaano tsa go batla le didiriswa tse di maleba tsa go batla (C)
- Go dirisa itshekatsheko go tlhatlhoba go ithuta ga motho le kitso ya tirego ya go ithuta (M)
- Go bontsha bokgoni jwa go akanya go ya ka maemo a a rileng le go fetisetsa go akanya mo go tseneletseng mo thutong e ntšhwa (M)
- Go bona boleng jwa boitshoko, bokgoni jwa go fetoga, le bokgoni jwa go samagana le phetogo (M)
- Go tlhaeletsana ka tsela e e nonofileng le batho ba o dirisanang le bone mo mafelong a a tlhakanetsweng le go ithuta go tswa mo megopolong e mentsi (M)
- Go lemoga le go itse gore go ithuta ke motseletsele wa ditirego le gore go akanya ka kelotlhoko ka diphoso go feleletsa go dirile gore go nne le dikitso le ditemogo tse dintšhwa (M)
- Go tsaya karolo mo go ithuteng ka tsela e motho a dirisang tshedimosetso ka boitlhamedi le ka kelotlhoko, go tsaya maikarabelo le go iketleeletsa go ithuta mo go rotloetsang ntlhatebo e e anameng ya lefatshe ka phitlhelelo ya lefatshe lotlhe ya thekenoloji ya gompieno ya tshedimosetso.(M)
- Go bontsha imaatlafatso ka kamano le tlhagiso ya dikakanyo; go nna le bokgoni jwa go bona se se ka fetisiwang, se se ka fetolwang, le se se rutegang (barutwana ke baithuti le barutabana ka bobedi) (M)
- Go swetsa gore bokgoni jwa go tlhama le go arogana tshedimosetso ka inthanete ke boleng le mokgwatiriso o o tswelelang mo botshelong jotlhe (M)
E tlhamilwe ke batsayakarolo ba ba nnileng le seabe mo SUNY Innovative Instruction Technology Grant, Developing a SUNY-wide Transliteracy Learning Collaborative to Promote Information and Technology Competencies for the 21stCentury, go ikaegile ka maikemisetso mo Mackey and Jacobson, Reframing Information Literacy as a Metaliteracy, C & RL, 72.1 Ferikgong 2011 http://crl.acrl.org/content/72/1/62.full.pdf+html
Michele Forte (Empire State College), Trudi Jacobson (University at Albany), Tom Mackey (Empire State College), Emer O’Keeffe (University at Albany), le Kathleen Stone (Empire State College)
Bannaleseabe ba Tlaleletso: Richard Fogarty (University at Albany), Brian Morgan and Kim Davies-Hoffman (SUNY Geneseo), Jennifer Ashton and Logan Rath (SUNY Brockport), Carleen Huxley (Jefferson Community College), le Nancy E. Adams (Penn State Hershey)
E tlhabolotswe ka la Lwetse 11, 2014
Setswana translation October 1, 2019 by the North-West University UNESCO Chair on Multimodal Learning and Open Educational Resources and Opelo Thole


text: Tshenolo e e neetsweng Moperofeti Joseph Smith, kwa Nauvoo, Illinois, Hirikgong 19, 1841. Ka ntlha ya go oketsega ga dipogiso le ditsamaiso tse di seng ka fa molaong kgatlhanong le bone ke badirela puso, Baitshepi ba ne ba pateletswa go tlogela Missouri. Taolo ya go banyeletsa e e neng e ntshitswe ke Lilburn W. Boggs, moeteledipele wa Missouri, ya letsatsi la Phalane 27, 1838, e ne e ba tlogetse ba sena boitlhophelo. Ka 1841, fa tshenolo e e ne e neelwa, toropo ya Nauvoo, e e akaretsang setsha sa motse wa pele wa Commerce, Illinois, e ne e agilwe ke Baitshepi, mme gone fa diofisi dikgolo tsa Kereke di ne di setse di tlhomilwe.


c: text/plain

text:
Go na le dinako tseo sengwe le sengwe e keteng ga se tsamaye sentle mo botshelong jwa gago. E ka nna sengwe le sengwe go tloga ka leso la mongwe yo o ratiwang, tlhalo, botsalano jo bo fedileng kgotsa go latlhegelwa ke tiro. Ditatlhegelo tseno maswabi ano a ka go tlogela o ikutlwa o hutsafetse, o tsielegile kgotsa o tletse boipusulusetso.
O fodisa ba ba dipelo
di phatlogileng,
o fapa dintho tsa bona.
DIPESALOME 147:3
O fudisa letsomane la gagwe
jaaka modisa;
o phutha dikwana ka letsogo,
a di tshola mo sehubeng,
a iketlisa tse di amusang.
JESAYA 40:11
“Modimo o tla phimola dikeledi tsotlhe mo matlhong a bone; loso ga lo ne lo tlhola lo nna teng, le bohutsana le selelo le botlhoko ga di ne di tlhola di nna teng; gonne dilo tsa ntlha di fetile.”
Yo o ntseng mo sedulong a bua a re: “Bona, dilo tsotlhe ke a di ntšhwafatsa!”
TSHENOLO 21:4-5a
Ka nako ya mathata, maikutlo a rona a re fekeetsa. Re nna le kgatelelo ya maikutlo fa re tshwaya Modimo phoso gore o a re swabisa. Le fa gontse jalo o re netefaletsa go nna teng ka gale mme o ritibatsa kgotlhang e e mo teng ga rona.
Gonne o buile ka osi wa re: “Ga nka ke ka go tlhokomologa le e seng go go tlogela ka gope.” Ke ka moo re tiang moko re re:
“Morena ke mothusi wa me,
ga nkitla ke boifa;
motho a ka ntirang?”
BAHEBERE 13:5b-6
“Dilo tse ke di buile le lona gore lo nne le kagiso mo go nna. Lo tla nna le pitlagano mo lefatsheng, mme namatshegang, ke fentse lefatshe.”
JOHANE 16:33
Fa re utlwa botlhoko, re na le go ganelela mo seo se leng phoso mme re sa bone tsela ya go tswa moo. Beibele e re rotloetsa go leba dilo tse di siameng le go lebala tse di fetileng.
“Fa wena o baakanya
pelo ya gago,
fa o o tsholeletsa diatla,
fa diatla tsa gago
di na le bokgopo, bo tlose!
A tshiamololo e se nne
mo lapeng la ga eno!
Ee, foo sefatlhego sa gago
o tla se tsholetsa o se na molato;
o tla bo o tlhomame
o sa boife sepe.
Ee, foo o tla lebala tapisego;
fa o e gopola e tla tshwana
le metsi a a fetileng.
O tla selwa ke bophelo
go phala lesedi la motshegare.
Fa go fifala,
go tla tshwana fela le fa bo sa.”
JOBE 11:13-17
*Ditemana di tshotswe go tswa go Beibele ya Setswana 1970/1987.
E gatisitswe le go phasaladiwa ke Bible Society of South Africa.
www.biblesociety.co.za


text:
POTSO 2
O ka ithuta ka Modimo Jang?
“Buka eno ya Molao e se ka ya tloga mo molomong wa gago, mme o tshwanetse go e balela kwa tlase bosigo le motshegare, gore o ikobele ka kelotlhoko sotlhe se se kwadilweng mo go yone; foo tsela ya gago e tla atlega e bile o tla dira ka botlhale.”
“Mme ba ne ba tswelela ba balela Molao wa Modimo wa boammaaruri kwa godimo go tswa mo bukeng eo, ba o tlhalosa ka tsela e e utlwalang sentle e bile ba dira gore o nne le bokao; ka jalo ba ne ba thusa batho go tlhaloganya se se neng se balwa.”
“Go itumela motho yo o sa lateleng kgakololo ya batho ba ba bosula . . . , mme o itumedisiwa ke molao wa ga Jehofa, e bile o balela molao wa Gagwe kwa tlase motshegare le bosigo. . . . Sengwe le sengwe se a se dirang se tla atlega.”
“Filipo o ne a taboga go bapa le yone mme a mo utlwa a balela mekwalo ya ga moporofeti Isaia kwa godimo, mme o ne a mo raya a re: ‘A tota o tlhaloganya se o se balang?’ O ne a re: ‘Tota nka tlhaloganya jang go se na mongwe yo o ntlhalosetsang?’”
“Le fa re sa kgone go bona Modimo, re ka kgona go mo itse fa re ithuta ka dilo tse a di bopileng. Dilo tseo di bontsha gore o na le maatla a a sa feleng le gore ruri ke Modimo. Batho ba ba itlhokomolosang bosupi jono, ga ba na seipato sa go sa dumele mo go ene.”
“Akanya thata ka dilo tseno; nwelelela mo go tsone, gore batho botlhe ba bone tsela e o gatelang pele ka yone.”
“A re akanyetsaneng gore re tle re tlhotlheletsane go nna le lorato le go dira ditiro tse di molemo. A re se ka ra tlogela go phuthega mmogo.”
“Fa mongwe wa lona a tlhoka botlhale, a a nne a bo kope mo Modimong mme o tla bo newa, ka gonne Modimo o bo naya botlhe ba ba bo kopang mme o dira jalo ka bopelotshweu e bile a sa ba kgobe.”


text: 3 Baratwa, jaanong leno ke lekwalo la bobedi le ke le lo kwalelang, le mo go lone jaaka mo lekwalong la ntlha, ke lo rotloetsang gore lo dirise bokgoni jwa lona jwa go akanya ka go lo gopotsa dilo tse lo setseng lo di itse,+2 gore lo gakologelwe mafoko a a neng a buiwa pelenyana* ke baporofeti ba ba ikanyegang le dithuto tsa Morena le Mmoloki wa rona a dirisa baaposetoloi.*3 Sa ntlha, itseng gore mo metlheng ya bofelo basotli ba tla tla ba sotla e bile ba dira dilo tse di bosula tse ba di eletsang.+4 Mme ba tla re: “O solofeditse gore o tla tla, mme jaanong o kae?+ Aitsane, ga go na sepe se se fetogileng fa e sa le go tloga ka nako e borraaronamogolo ba neng ba swa ka yone, dilo tsotlhe di sa ntse di ntse fela jaaka di ne di ntse go tloga ka nako ya fa Modimo a ne a bopa batho.”+5 Gonne ba itlhokomolosa ntlha eno ka boomo, gore magodimo a nnile teng go tswa bogologolong le gore lefatshe le ne la kgaoganngwa le metsi ka lefoko la Modimo e bile le mo gare ga metsi;+6 le gore lefatshe la nako eo le ne la senngwa ka morwalela.+7 Mme ka lone lefoko leo, magodimo le lefatshe tse di leng teng gone jaanong di boloketswe molelo, e bile di tla tswelela di le teng go fitlha ka letsatsi la katlholo le go tla senngwang batho ba ba bosula mo go lone.+8 Le fa go ntse jalo baratwa, lo se ka lwa itlhokomolosa ntlha eno, gore letsatsi le le lengwe mo go Jehofa* le lekana le dingwaga di le sekete, le gore dingwaga di le sekete di lekana le letsatsi le le lengwe.+9 Jehofa* ga a bonya ka tsholofetso ya gagwe+ jaaka batho bangwe ba akanya gore o bonya, mme o pelotelele le lona ka gonne ga a eletse gore motho ope a senngwe mme o eletsa gore botlhe ba ikwatlhaye.+10 Le fa go ntse jalo, letsatsi la ga Jehofa*+ le tla tla jaaka legodu,+ mme mo letsatsing leo magodimo a tla nyelediwa+ ka modumo o mogolo,* mme e re ka dilo tse di kwa magodimong le tse di mo lefatsheng di tla bo di le mogote thata, di tla nyerologa e bile lefatshe le dilo tse di mo go lone tse di dirilweng ke motho di tla senolwa.+11 E re ka dilo tseno tsotlhe di tshwanetse go nyerologa ka tsela eno, elang tlhoko gore lo tshwanetse go nna batho ba mofuta ofe! Lo tshwanetse go dira ditiro tse di boitshepo e bile tsela e lo itshwarang ka yone e tshwanetse go bontsha gore lo ineetse mo Modimong.12 Nnang lo letetse letsatsi la ga Jehofa*+ e bile lo tswelele lo akantse thata ka lone.* Mo letsatsing leo magodimo a tla senngwa+ ka molelo le dilo tse di kwa magodimong le tse di mo lefatsheng di tla nyerologa mo mogoteng o mogolo!13 Mme re letetse magodimo a masha le lefatshe le lesha tse a re di solofeditseng,+ mme botlhe ba ba mo go tsone ba tla dira se se siameng ka metlha.+14 Ka jalo baratwa, e re ka lo letetse dilo tseno, dirang ka natla gore kwa bofelong Modimo a lo fitlhele lo le phepa, lo se na molato e bile lo le mo kagisong.+15 Mo godimo ga moo, tsayang bopelotelele jwa Morena wa rona e le tshono ya go bona poloko, fela jaaka mokaulengwe wa rona yo o rategang Paulo a ile a lo kwalela a dirisa botlhale jo a bo filweng ke Modimo.+16 Tota e bile, o kwadile ka dilo tseno mo makwalong otlhe a gagwe. Le fa go ntse jalo, go na le dilo dingwe tse go leng thata go di tlhaloganya mo makwalong ao, mme ba ba se nang kitso* le ba tumelo ya bone e koafetseng ba a di sokamisa, fela jaaka ba dira le ka Dikwalo tse dingwe tsotlhe, mme seo se tla felela ka gore ba senngwe.17 Ka jalo baratwa, e re ka lona lo itse seno go sa le gale, nnang lo disitse gore batho bao ba ba tlhokomologang molao ba se ka ba lo faposa ka thuto ya bone ya maaka mme tumelo ya lona ya koafala.+18 Ke a itse gore lo tla dira jalo, mme gone amogelang bopelonomi jo bogolo* le kitso ya Morena le Mmoloki wa rona e bong Jesu Keresete. A a galalediwe gone jaanong le go ya kwa letsatsing la bosakhutleng. Amen.


text:
11E rile Ahabe a sena go swa, Bamoabe ba ikepa mo Baiseraeleng.
2Ahasia o kile a wa mo fenstereng e e tswalwang ka letloa ya ntlwana ya gagwe e e kwa godimo kwa Samaria, a ba a lwala. Ke fa a roma barongwi a ba laela a re: “Yaang lo botse Baale-Sebube modimo wa Ekerone lo re: ‘A ke tla fola mo bolwetseng jo?’ ”
Jes. 19:3
3Mme moengele wa Morena a bua le Elia wa Thišebe a re: “Nanoga o ye go kgatlhantsha barongwi ba kgosi ya Samaria o ba ree o re: ‘A ke ka ntlha ya go tlhoka Modimo mo Iseraeleng, fa lo ya go botsa Baale-Sebube modimo wa Ekerone?’
4Ke ka moo Morena o buang jaana a re: ‘Ga o kitla o fologa mo bolaong jo o palameng mo go jona, o tla swela mo go jona.’ ” Elia a bua jalo, a ba a tsamaya. 5Ke fa barongwi ba boela kwa go Ahasia, mme a ba botsa a re: “Lo boetseng?”
6Ba mo araba ba re: “Go ne ga tlhaga monna mongwe, a re kgatlhantsha, a re raya a re: ‘Yaang lo boele kwa kgosing e e lo romileng, lo e ree lo re: Morena o bua jaana a re: A ke ka ntlha ya go tlhoka Modimo mo Iseraeleng, fa wena o roma go botsa Baale-Sebube modimo wa Ekerone? Ke ka moo o sa ka keng wa fologa mo bolaong jo o palameng mo go jona, mme sa gago ke go swa fela.’ ”
7A ba a ba botsa a re: “Monna yo o neng a tlhaga a lo kgatlhantsha, a lo bolelela mafoko ao, o ne a ntse jang?”
8Ba mo araba ba re: “E ne e le monna yo o apereng kobo e e boboa, a itlamile letheka ka moitlamo wa letlalo.” Ene a re: “Ke Elia wa Thišebe!”
Math. 3:4
9Foo a roma molaodi wa batlhabani ba ba 50 le bone ba ba 50 bao kwa go ene. A tlhatlogela kwa go ene, a fitlhela a dutse mo setlhoeng sa thaba a mo raya a re: “Wena monna wa Modimo, kgosi ya re: ‘Fologa!’ ”
10Elia a fetola, a raya molaodi wa ba ba 50 a re: “Jaanong fa ke le monna wa Modimo, a molelo o fologe kwa legodimong, o go je le ba ba 50 ba gago.” Ke fa molelo o fologa kwa legodimong, o mo nyeletsa le bone ba ba 50 ba gagwe.
Tshen. 11:5
11A ba a roma molaodi wa ba ba 50 yo mongwe le bone ba ba 50 bao kwa go ene. A simolola go bua a mo raya a re: “Wena monna wa Modimo, kgosi e buile jaana ya re: ‘Akofa o fologe!’ ”
12Elia a fetola a mo raya a re: “Fa ke le monna wa Modimo, a molelo o fologe kwa legodimong, o go je le ba ba 50 ba gago.” Ke fa molelo wa Modimo o fologa kwa legodimong, o mo nyeletsa le ba ba 50 ba gagwe.
13A boela a roma molaodi wa ba ba 50 wa boraro le bone ba ba 50 bao. E rile molaodi wa boraro wa ba ba 50 a sena go tlhatloga le go fitlha, a khubama ka mangole fa pele ga Elia, a kopa bopelotlhomogi mo go ene a mo raya a re: “Wena monna wa Modimo, ka thapelo a ko o rekegele botshelo jwa me le maphelo a batlhanka ba gago ba ba 50 ba. 14Kana molelo o fologile kwa legodimong, wa ja balaodi ba ba ba 50 ba babedi ba ntlha le ba ba 50 ba bone mmogo. Mme jaanong, rekegela botshelo jwa me!”
15Ke fa moengele wa Morena a raya Elia a re: “Fologa nae, se mmoife!” A nanoga, a fologa nae a ya kwa kgosing. 16A feta a e raya a re: “Morena o bua jaana a re: ‘E re ka o ne wa roma barongwi go botsa Baale-Sebube modimo wa Ekerone jaaka e kete ga go na Modimo mo Iseraeleng o go ka bodiwang lefoko la ona, ke ka moo o se neng o fologa mo bolaong jo o palameng mo go jona, mme o tla swela ruri!’ ”
17Ka nnete a swa ka fa lefokong la Morena le Elia o neng a le buile, mme Jorame morwa-rraagwe a nna kgosi mo boemong jwa gagwe ka ngwaga wa bobedi wa ga Jorame morwa Josafate kgosi ya Juta; ka gonne Ahasia o ne a se na morwa.
18Ditirafalo tse dingwe tsa ga Ahasia le tse o neng a di dira kana di kwadilwe mo lokwalong lwa ditirafalo tsa sebaka sa dikgosi tsa Iseraele.


text:
Kgang ya ga Paulo e emisiwa dingwaga di le pedi (22-27)
24 Malatsi a le matlhano moragonyana, moperesiti yo mogolo e bong Ananiase+ o ne a tla a na le bagolwane bangwe le mmueledi* e bong Teretulo, mme ba ne ba begela molaodi dingongorego tse ba nang le tsone ka Paulo.+2 Fa Teretulo a bolelelwa gore a bue, o ne a simolola go latofatsa Paulo a re:“Motlotlegi Felise, e re ka re itumelela kagiso e kgolo ka ntlha ya gago e bile go na le diphetogo mo setšhabeng seno ka gonne o kgona go akanyetsa dilo kwa pele,3 ka dinako tsotlhe re lebogela dilo tseno tsotlhe gongwe le gongwe kwa re leng teng.4 Mme e re ka ke sa batle go go dia, ke kopa gore o re bontshe bopelonomi ka go re reetsa ka bokhutshwanyane.5 Gonne re lemogile gore monna yono ke motho yo o letshwenyo+ e bile o tlhotlheletsa+ Bajuda botlhe mo lefatsheng lotlhe gore ba se ka ba ikobela taolo, e bile ke ene yo o di gogang kwa pele mo lekokong la Banasaretha.+6 Gape o ne a leka go dira gore tempele e se ka ya nna boitshepo, ka jalo re ne ra mo tshwara.+7 *——8 Le wena ka bowena fa o ntse o mmotsolotsa, o tla bona gore dilo tseno tsotlhe tse re mo latofatsang ka tsone di boammaaruri.”9 Foo Bajuda le bone ba ne ba mo tlatsa, ba gatelela gore dilo tseno di boammaaruri.10 Fa molaodi a laela Paulo* gore a bue, Paulo o ne a re:“E re ka ke itse sentle gore o ntse o le moatlhodi wa setšhaba seno dingwaga di le dintsi, ke ikemiseditse go iphemela.+11 Jaaka le wena o ka tswa o lemoga, ga go ise go fete malatsi a le 12 fa e sale ke ya go obamela kwa Jerusalema;+12 mme ga ba ise ba mpone ke ngangisana le ope mo tempeleng kgotsa ke tlhotlheletsa segopa sa batho gore se bake tlhakatlhakano mo disinagogeng kgotsa mo motseng otlhe.13 Le gone ga ba ka ke ba go naya bosupi jwa dilo tse ba ntatofatsang ka tsone gone jaanong.14 Mme gone, se nka go bolelelang sone fela ke gore ke direla Modimo wa borremogolo tirelo e e boitshepo,+ ke tshela go dumalana le se bone ba se bitsang bodumedi jo bosha, ka gonne ke dumela dilo tsotlhe tse di tlhalosiwang mo Molaong wa ga Moshe le tse di kwadilweng mo mekwalong ya baporofeti.+15 E bile ke na le tsholofelo e banna bano le bone ba nang le yone, gore Modimo o tlile go tsosa batho ba ba siameng le ba ba sa siamang+ mo baswing.+16 Ka ntlha ya seno, ka metlha ke leka go tswelela ke na le segakolodi se se phepa* fa pele ga Modimo le batho.+17 Jaanong morago ga dingwaga di le dintsi thata, ke ne ka boela kwa Jerusalema ke isetsa setšhaba sa gaetsho meneelo*+ le go ya go ntsha ditlhabelo.18 Fa ke ne ke ntse ke dira dilo tseno, ba ne ba mphitlhela mo tempeleng ke iphepafaditse go dumalana le molao,+ mme go ne go se na boidiidi jwa batho kgotsa tlhakatlhakano epe. Le fa go ntse jalo, go ne go na le Bajuda bangwe ba ba tswang kwa porofenseng* ya Asia19 ba tota ba tshwanetseng go ka bo ba le fano fa pele ga gago gore ba ntatofatse fa e le gore ba na le sengwe se ba ka ntatofatsang ka sone.+20 Kgotsa a banna ba ba leng fano ba tlhalose gore ke phoso efe e ba e boneng mo go nna fa ke ne ke eme fa pele ga Sanehederine,21 ntle le mafoko ano a ke neng ka a bua fa ke ne ke eme mo gare ga bone ke re: ‘Gompieno ke atlholwa fa pele ga lona ka gonne ke dumela gore baswi ba tla tsosiwa!’”+22 Le fa go ntse jalo, e re ka Felise a ne a itse sentle dintlha tse di amanang le Tsela eno,+ o ne a ba tsamaisa a bo a re: “Fa molaodi wa masole e bong Lisiase a sena go tla, ke tla dira tshwetso ka dikgang tseno tsa lona.”23 Mme o ne a naya modiredi wa masole ditaelo tsa gore monna yono a tswelele a tshwerwe, mme gone a newe kgololesego ya go dira dilo dingwe le gore batho ba gagabo ba letlelelwe go mo thusa ka dilo tse a di tlhokang.24 Morago ga malatsinyana, Felise o ne a tla le mosadi wa gagwe Durusila, yo e neng e le Mojuda, mme o ne a laela gore Paulo a bidiwe a bo a mo reetsa fa a tlhalosa gore go dumela mo go Keresete Jesu go kaya eng.+25 Fa Paulo a ntse a bua ka tshiamo le boikgapo le katlholo e e tla tlang,+ Felise o ne a tshoga a bo a re: “Jaanong o ka tsamaya, mme fa ke bona tshono e nngwe ke tla laela gore o bidiwe gape.”26 Mme gone, o ne a solofetse gore Paulo o tla mo naya madi. Ka ntlha ya seo, o ile a laela gore a bidiwe gangwe le gape gore a tlotle le ene.27 Le fa go ntse jalo, morago ga dingwaga di le pedi, Porekio Feseto o ne a tlhatlhama Felise; mme e re ka Felise a ne a batla go amogelwa ke Bajuda,+ o ne a tlogela Paulo mo kgolegelong.


text:
POTSO 6
Baebele e ne ya Bolelela Pele Eng ka Mesia?
BOPOROFETI
“Wena, Bethelehema Eferatha, . . . mo go wena go tla tswa mongwe yo o tla nnang mmusi mo Iseraele mo boemong jwa me.”
TIRAGATSO
“Fa Jesu a sena go tsholwa kwa Bethelehema wa Judea ka nako ya fa Herode e ne e le kgosi, balepadinaledi ba ba tswang kwa Botlhaba ba ne ba tla mo Jerusalema.”
BOPOROFETI
“Ba kgaogana diaparo tsa me, e bile diaparo tsa me ba di tshelela bola.”
TIRAGATSO
“Jaanong e rile masole a sena go kokotela Jesu mo koteng, a ne a tsaya diaparo tsa gagwe tsa ka fa ntle mme a di kgaoganya dikarolo di le nnê . . . mme seaparo sa ka fa teng se ne se se na moroko, se ne se logilwe go tswa kwa godimo go ya kwa tlase. Ka jalo, ba ne ba raana ba re: ‘A re se ka ra se gagola, mme a re tsheleng bola gore re bone gore e tla nna sa ga mang.’”
BOPOROFETI
“O sireletsa marapo a gagwe otlhe; ga go na lerapo lepe mo go one le le robilweng.”
TIRAGATSO
“Fa ba tla mo go Jesu, ba ne ba lemoga gore o ne a setse a sule, ka jalo ga ba a ka ba roba maoto a gagwe.”
BOPOROFETI
“O ne a tlhabiwa ka ntlha ya maleo a rona.”
TIRAGATSO
“Mongwe wa masole o ne a tlhaba letlhakore la gagwe ka lerumo, mme ka bonako fela go ne ga tswa madi le metsi.”
BOPOROFETI
“Ba ne ba nnaya tuelo ya me ya dishekele tsa selefera di le 30.”
TIRAGATSO
“Go tswa foo, mongwe wa baaposetoloi ba ba 12, yo o bidiwang Judase Isekariota, o ne a ya kwa baperesiting ba bagolo a bo a ba raya a re: ‘Lo tla nnaya eng gore ke lo mo neele?’ Ba ne ba mo solofetsa dishekele tsa selefera di le 30.”


text:
Bolwetse Jwa Sukiri—A o Ka Fokotsa Kotsi ya Gore bo go Tshware?
PALO ya batho ba ba tshwarwang ke bolwetse jwa sukiri e ntse e oketsega thata mo e leng gore e setse e le bothata jwa lefatshe lotlhe. Go na le mefuta e mebedi ya bolwetse jwa sukiri. Sukiri ya type 1 gantsi e simolola mo bongwaneng mme gone jaanong dingaka ga di itse gore di ka e thibela jang. Mo setlhogong seno go tla buiwa ka type 2 e diperesente di le 90 tsa batho ba ba tshwerweng ke bolwetse jwa sukiri ba tshwerweng ke yone.
Le fa mo nakong e fetileng bolwetse jwa sukiri jwa type 2 bo ne bo tshwara batho ba bagolo fela, bosheng jaana bo tshwara le bana. Le fa go ntse jalo, bomankge ba bolela gore kotsi ya go tshwarwa ke bolwetse jwa sukiri jwa type 2 e ka fokodiwa. Go nna le kitso e e rileng ka bolwetse jono jo bo bofitlha go ka go thusa thata. *
Bolwetse Jwa Sukiri ke Eng?
Bolwetse jwa sukiri ke bolwetse jo bo dirang gore motho a nne le sukiri e ntsi mo mading. Bolwetse jono bo senya thulaganyo ya mmele ya go fetisetsa sukiri e e mo mading mo diseleng gore motho a nne le maatla. Seno se senya dirwe tse di botlhokwa e bile se dira gore madi a se ka a elela sentle mme ka dinako dingwe go ka felela ka gore motho a kgaolwe monwana wa leoto kgotsa leoto ka bolone, e bile bo ka baka bofofu le bolwetse jwa diphilo. Batho ba le bantsi ba ba tshwerweng ke bolwetse jwa sukiri ba bolawa ke bolwetse jwa pelo kgotsa setorouko.
Go nna le mafura a mantsi mo mmeleng ke bothata jo bogolo mo bathong ba ba tshwerweng ke bolwetse jwa sukiri jwa type 2. Bomankge ba dumela gore mafura a a mo mpeng le mo lethekeng a bontsha gore motho o mo kotsing ya go tshwarwa ke bolwetse jwa sukiri. Mme go bonala mafura a a mo lobeteng le mo sebeteng e le one thata a kgoreletsang tsela e mmele o laolang sukiri e e mo mading ka yone. O ka dira eng go fokotsa kotsi ya gore o tshwarwe ke bolwetse jono?
Dikgato Tse Tharo Tse di ka Fokotsang Kotsi ya Bolwetse Jwa Sukiri
1. Fa e le gore o mo setlhopheng sa batho ba ba mo kotsing ya go tshwarwa ke bolwetse jono, tlhatlhoba sukiri e e mo mading a gago. Gantsi pele ga motho a tshwarwa ke bolwetse jwa sukiri jwa type 2 o tshwarwa ke bolwetse jo bo bidiwang prediabetes—seemo seno se dira gore sukiri e e mo mading e nne kwa godimo go se kae. Malwetse ano a mabedi ga a tshwane: Le fa gone bolwetse jwa sukiri bo ka kgona go laolwa, ga bo ise bo kgone go alafiwa. Kafa letlhakoreng le lengwe, batho ba ba tshwerweng ke prediabetes ba kgona go dira gore sukiri e e mo mading a bone e boele mo selekanyong se se siameng. Prediabetes e ka tswa e se na matshwao ape a a lemotshegang. Ke ka moo gantsi bolwetse jono bo sa lemogiweng. Go ya ka dipego dingwe, batho ba le dimilione di le 316 lefatshe ka bophara ba na le prediabetes; mme bontsi jwa bone ga ba itse. Ka sekai kwa United States fela, diperesente di le 90 tsa batho ba ba nang le prediabetes ga ba itse gore ba na le yone.
Le fa go ntse jalo, ga go reye gore prediabetes ga e kotsi. Mo godimo ga gore e baka bolwetse jwa sukiri jwa type 2, bosheng jaana e ile ya amanngwa thata le kotsi ya bolwetse jwa go latlhegelwa ke tlhaloganyo. Fa e le gore o mokima, ga o itshidile mmele kgotsa go na le mongwe mo lelapeng la gaeno yo o nang le bolwetse jwa sukiri, o ka tswa o setse o na le prediabetes. O ka itse seno fa o ka tlhatlhoba madi a gago.
2. Tlhopha dijo tse di nang le dikotla. O ka solegelwa molemo ke go dira dilo tse di latelang fa go kgonega: Ja dijo tse dinnye go na le tse o tlwaetseng go di ja. Go na le gore o nwe dijusi tse di nang le sukiri le dinotsididi tse dingwe, nwa metsi, teye kgotsa kofi. Ja borotho jo bo nang le dikotla, raese le pasta ka tekatekano go na le gore o je dijo tse di se nang dikotla. Ja nama e e se nang mafura, tlhapi, manoko le dinawa.
3. Itshidile mmele ka metlha. Go itshidila mmele go ka fokotsa sukiri mo mading a gago e bile go ka go thusa gore o nne le boima jwa mmele jo bo siameng. Mankge mongwe a re mo boemong jwa go lebelela thelebishene dirisa nako nngwe go itshidila mmele.
O ka se ka wa fetola dijini tsa gago mme o ka fetola tsela e o tshelang ka yone. Go dira sotlhe se re ka se kgonang go tokafatsa botsogo jwa rona ga se matsapa a bophiri.
^ ser. 3 Tsogang! ga e buelele mofuta ope wa dijo kgotsa thulaganyo ya go itshidila mmele. Mongwe le mongwe o tshwanetse go sekaseka ka kelotlhoko se a batlang go se dira le go bua le ngaka pele ga a dira ditshwetso tse di amanang le botsogo jwa gagwe.


text:
Lesotho
Lesotho, ke lefatshe le le fitlhelwang mo bogareng jwa lefatshe la Afrika Borwa, ebile le dikagenyeditswe ke lone lefatshe la Aferika borwa. Ke lefatshe le lennye ka popego le na le palo ya batho e ka tshwarang di dikadike tse pedi le dikete tse masome a marataro le bosupa.Toropo kgolo ya Lesotho ke Maseru. Lesotho ke leloko la mafatshe a selekanye.Leina Lesotho letswa mo puong ya sesotho. Selekanyo sa batho ba Lesotho se se ka tshwarang masome a mane mo lekgolong ba tshelela mo lehumeng le le ko tlase ga selekanyo se se ipetsweng ke ba mafatshe fatshe ba ba itebagantseng le go lwantsha lehuma se supa fa ba tshela ka ledi la dolara ya America ele nngwe ka letsatsi.
Ditso tsa Lesotho[fetola | Fetola Motswedi]
Lefatshe la Lesotho le ne le busiwa ke Kgosi kgolo Moshoeshoe wa ntlha ka ngwaga wa 1822. Moshoeshoe e ne ele ngwana wa ga Mokhachane, kgosi e nnye ya Bakoteli,o ile a nna kgosi ka ngwaga wa 1804 morago ga go itlhamela morafhe wa gagwe.Magareng ga dingwaga tsa 1821 le 1823, Moshoeshoe le balatedi ba gagwe baile ba ya go nna ko thabeng ya Butha-Buthe,go ya go kopana le bangwe ba ba kileng ba nna bagakolodi kgatlhanong le Lifaqane e eneng e dirisanya le gonna mo setilong ga ga Shaka Zulu magareng ga dingwaga tsa 1818 le 1828.
Polotiki[fetola | Fetola Motswedi]
Puso ya Lesotho ke e e dirilweng ka go tlhotswa ga mapalamente le di tsamaiso tsa tsa lekgotla la sepolotiki le le fentseng ditlhopho kakaretso.Tautona Rre.Pakalitha Bethuel Mosisili ke ene moeteledi pele wa puso ebile ke ene a nang le dithata tsotlhe.Kgosi ya Basotho e dira thata le tsa ngwao, ga asa nna le dithata tse dintsi ebile ga a letlelelwe go ka tsenelela mo mererong ya sepolotiki.
Mokgatlho wa sepolotiki wa Democratic Congress (DC)ke one o o eteletseng mo botsamaiseng jwa ntlo ya palamente ya Lesotho ka ditilo tsa ma palamente dile masome a mane le borataro. Fa jaanong mokgatlho wa sepolotiki wa Lesotho Congress for Democracy (LCD),o oneng ontse o busa jaanong ele one o fetogileng gonna baganetsi ba ba mashetla ba puso ya Democratic Congress (DC). All Basotho Convention (ABC), Basotho National Party (BNP), Alliance of Congress Parties (ACP), le ba ba sa tswang go tlhamiwa ba Basotho Batho Democratic Party (BDNP) ke dingwe tsa mekgatlho ya sepolotiki ya lefatshe la Lesotho ka borataro jwa tsone.
Ntlo kgolo ya palamente ya Lesotho e e bitswang Senate, e nale dikgosi tse masome a mabedi le bobedi, ba bogosi jwa bone eleng jo ba bo tsaletsweng,le bangwe bale lesome le motso ba ba itlhopetsweng ke Kgosi kgolo go setse morago tsamaiso ya ga tautona kana moeteledipele.
Merafe le Dipuo tse di fitlhelwang mo Lesotho[fetola | Fetola Motswedi]
Bontsi jwa batho ba Lesotho ke Basotho, mme palonyana e potlana ke ya batswakwa ebong merafhe ya letso la se-chaina le makgowa gotswa Yuropa. Merafhe e fitlhelwang mo Lesotho e akaretsa Bakuena, Batloung, Baphuthi, Bafokeng, Bataung, Batsoeneng, Matebele le ba bangwe.
Puo e e buiwang thata ko Lesotho ke Sesotho, e eleng yone puo ee letleletsweng go dirisiwa gongwe le gongwe mo Lesotho le ko ditirelong tsa puso, e latelwa ke sekgowa pele ga dipuo tse dingwe.
Ngwao[fetola | Fetola Motswedi]
Diletswa tsa ngwao tse di fitlhelwang mo Lesotho di akaretsa lekolulo, se eleng seletswa se se dirisiwang ke badisa, setolo-tolo, se se tshamekiwang ke borre le thomo ee tshamekiwang ke bomme thata.
Pina ya setshaba ya Lesotho e bitswa "Lesotho Fatše La Bo-ntata Rona"
Fa kago tsa setso tsa Lesotho ele mantlo a rantafole.
Kapari ya Basotho ke kobo, e aparwa thata ka dipaka tsotlhe mo ngwageng.
Morija Arts & Cultural Festival ke moletlo wa ngwaga le ngwaga wa botaki le bodiragatsi, o tshwarelwa kwa toropong ya Morija ko banna ba baneng ba sokolola batho ka thuto ya Kereke baneng ba goregela teng ka ngwaga wa 1883.


text:
TSELA YA GO ITUMELA
Go Itshwarela
MOSADI MONGWE YO O BIDIWANG PATRICIA A RE: “Fa ke le monnye, kwa gae ba ne ba tlhola ba nkgoba ka mafoko e bile ba nkomanya. Ke ne ke sa tlwaela go itshwarela batho. Tota le fa ke godile, go ne go feta malatsi ke akantse ka phoso e ke e diretsweng e bile ke palelwa ke go robala.” Boammaaruri ke gore go galefa le go sa itshwarele ba bangwe ga go dire gore motho a itumele e bile ga go a siamela botsogo. Dipatlisiso di bontsha gore batho ba ba sa itshwareleng ba ka . . .
-
Letla go galefa go senya dikamano tsa bone le batho ba bangwe, seo se bo se dira gore ba itlhaole ba bo ba jewe ke bodutu
-
Kgopisega motlhofo, ba tlhobaela kgotsa ba nna le kgatelelo ya maikutlo
-
Nna ba akantse thata ka phoso e ba e diretsweng mo ba felelang ba sa itumelele botshelo
-
Ikutlwa e kete ga ba tshele ka melao ya Modimo
-
Tshwenyega thata le go nna mo kotsing ya go tsenwa ke malwetse, a a jaaka haebolate, bolwetse jwa pelo, ditlhabi tse di sa feleng, ramatiki kgotsa go opiwa ke tlhogo *
GO ITSHWARELA KE ENG? Go itshwarela go kaya go lebala phoso e mongwe a go e diretseng le go sa mo galefele, go sa mo ngalele le go sa akanye ka go ipusolosetsa. Ga go reye go mpampetsa phoso, go e nyenyefatsa le go e itlhokomolosa. Go na le moo, go itshwarela ke tshwetso ya motho e e tswang mo pelong e e bontshang gore o rata go agisana le motho yo mongwe le gore o batla go nna le botsala jo bo itumedisang le ene.
Gape go itshwarela go bontsha gore o akanyetsa ba bangwe. Motho yo o itshwarelang ba bangwe o a tlhaloganya gore rotlhe re dira diphoso kgotsa re a leofa, ka se re se buang le ka se re se dirang. (Baroma 3:23) Baebele e bua jaana malebana le kgang eo: “Tswelelang lo itshokelana e bile lo itshwarelana lo gololesegile fa mongwe a na le lebaka la go ngongorega ka yo mongwe.”—Bakolosa 3:13.
Ka jalo, go a bonala gore go itshwarela ba bangwe go bontsha gore o na le lorato, e leng “sebofo se se itekanetseng sa kutlwano.” (Bakolosa 3:14) Go ya ka website ya Mayo Clinic, go itshwarela ba bangwe go dira gore . . .
-
O itumelele botsala le batho ba bangwe le go ba tlhomogela pelo, go ba akanyetsa le go ba utlwela botlhoko fa ba go diretse phoso
-
O itekanele mo mogopolong le go nna le botsala jo bo siameng le Modimo
-
O se ka wa tlhobaela thata, wa tshwenyega le go sa dirisane le batho ba bangwe
-
O se ka wa nna le matshwao a a bontshang gore o na le kgatelelo ya maikutlo
IITSHWARELE. Lokwalodikgang lwa Disability & Rehabilitation lwa re “go ka nna thata” go lebala diphoso tse o di dirileng mme go dira jalo “go siametse botsogo,” jwa mmele le jwa tlhaloganyo. Ke eng se se ka go thusang gore o lebale diphoso tsa gago?
-
O se ka wa solofela gore ga o kitla o dira diphoso mme o amogele gore le wena o tla dira diphoso, fela jaaka mongwe le mongwe.—Moreri 7:20
-
Ithute mo diphosong tsa gago gore o se ka wa di boaboeletsa
-
O se ka wa iphelela pelo; makoa mangwe le mekgwa e e sa siamang e o nang le yone ga di ka ke tsa nyelela ka bonako.—Baefeso 4:23, 24
-
Itsalanye le batho ba ba go kgothatsang, ba ba lebang dilo sentle le ba ba akanyetsang mme ba sa go lomeletse.—Diane 13:20
-
Fa o utlwisitse mongwe botlhoko, amogela phoso ya gago mme o kope maitshwarelo ka bonako. Fa o agisana le ba bangwe, o tla nna o itumetse.—Mathaio 5:23, 24
MELAOMETHEO YA BAEBELE E A THUSA!
Fa Patricia yo go builweng ka ene kwa tshimologong a sena go ithuta Baebele, o ne a ithuta go itshwarela. O ne a kwala jaana: “Ga ke tlhole ke na le bogale jo bo neng bo tsenya botshelo jwa me mo kotsing. Ga ke tlhole ke boga e bile ga ke bogise batho ba bangwe. Melaometheo ya Baebele e tlhomamisa gore Modimo o a re rata e bile o re ratela dilo tse di siameng.”
Monna mongwe yo o bidiwang Ron a re: “Ke ne ke sa kgone go laola se batho ba bangwe ba se akanyang le se ba se buang. Mme ke ne ke kgona go laola se ke se dirang le se ke se akanyang. Fa e le gore ke ne ke batla go agisana le ba bangwe, ke ne ke tshwanetse go ba itshwarela. Ke ne nka se kgone go nna le kagiso le go tshwara sekgopi ka nako e le nngwe. Jaanong ke na le segakolodi se se siameng.”
^ ser. 8 Tshedimosetso eno e tswa mo: Website ya Mayo Clinic le ya Johns Hopkins Medicine le lokwalodikgang lwa Social Psychiatry and Psychiatric Epidemiology.


text:
App ya JW Language
JW Language ke app ya semolao e e dirilweng ke Basupi ba ga Jehofa go thusa batho ba ba batlang go ithuta puo e nngwe gore ba kgone go e bua fa ba rera le fa ba le kwa dipokanong tsa Bokeresete.
Dikarolo Tsa JW Language
Ithute go dirisa didirisiwa tsa rona ka botlalo.
Dipotso Tse Gantsi di Bodiwang ka JW Language (Android)
Bona dikarabo tsa dipotso tse gantsi di bodiwang.
Dipotso Tse Gantsi di Bodiwang ka JW Language (iOS)
Bona dikarabo tsa dipotso tse gantsi di bodiwang.
Dipotso Tse Gantsi di Bodiwang ka JW Language (Windows)
Bona dikarabo tsa dipotso tse gantsi di bodiwang.
App ya JW Language
Ithute go dirisa mafoko a a dirisiwang thata ke Basupi ba ga Jehofa fa ba rera le fa ba le kwa dipokanong.


text:
List of Communities
s part of the Consortium for Advanced Research Training in Africa (CARTA)@10 celebrations, a Scientific conference took place, in a online video conferencing format at 03-04 December 2020 which brought together CARTA fellows and graduates to present and discuss their research in health systems and non-communicable diseases, ageing, sexual and reproductive health rights, infectious diseases, and immunization.
Lorena Nunez Carrasco see Lorena.NunezCarrasco@wits.ac.za
Senior Lecturer, History of Art, Heritage Studies & Contemporary Curatorial Practice Department in the Wits School of Arts, Wits University.
The Southern African Journal of Medieval and Renaissance Studies is the official publication of the Southern African Society for Medieval and Renaissance Studies (SASMARS) and is published annually
Kgobokanyo ya dibuka tsa Setswana di le 104. Go na le di le 53 tse di nang le bakwadi kgotsa bafetoledi ba ba umakilweng, le di le 51 tse di senang bakwadi. Dibuka tse di simolola go ya ka tatelano ya dinako le diphetolelo go akaretsa dibaebele, testamente e ntsha le e kgologolo, dibuka tsa difela, dibuka tsa merapelo, dibuka tsa bana, dibuka tsa thutapuo, dibuka tsa sekolo le dipadi. Di bontsha tlhabololo ya dipuo go tswa kwa dimišenareng go fitlhela ga jaana English:. A collection of 104 Setswana books. There are 53 with authors or translators mentioned and 51 without authors recorded. These books start chronologically with original translations include Bibles, New and Old testaments, hymn books, prayer books, children stories, grammar books, then move on to common readers, school books and novels. They show the development of the language from the missionary to the current era.


text:
Read in English
Bokaelo jwa Dipuo jwa NWU ke karolo ya ditirelo tsa kemonokeng e e fanang ka mefuta ya ditirelo tsa dipuo mo Yunibesiting: ditogamaano tsa dipuo (maikemisetso le tlhomelo), go fetola, go toloka, go okamela makwalo, go gakolola ka ga dipuo, le go tlhokomela dipuo. Godimo ga moo, Bokaelo bo dira patlisiso mo go ka tlhokegang teng mo ditirelong tsa teng.
Ditirelo tsa rona di fiwa dikarolo tsa yunibesiti tsa kemonokeng le gape tsa go ruta le go ithuta le ditikologo tse dingwe tsa botshelo jwa moithuti. Gape re tsaya karolo go tlhofofatsa tiriso ya dipuo, thata go toloka mo setšhabeng.
Maikemisetso a rona a mofuta ka nosi
Ka go lebagana le maikemisetso a rona a bopuontsi, re leka go oketsa maemo a akatemi a dipuo tsa Aforika tse di bonalang thata mo ditikologong tsa dikhamphase tsa rona mme thata tse ke Setswana le Sesotho. Re dira se gape mme re tswelela le go tshegetsa Seesimane le Seaforikanse tse gone jaanong di leng dipuo tsa dithuto. Maikemisetso a rona a bopuontsi ka jalo ke popego ya koketso, mo re oketsang dipuo tsa go ruta mo godimo ga tse ka tlwaelo di ntseng di le teng mme di dirisiwa mo dikhamphaseng tsa rona.
Go kgona go fitlhelela maikaelelo a a bopuontsi, re tla dirisa metswedi yotlhe ya dipuo e e leng teng go dirisiwa ke badirammogo le baithuti, ba bone ba nnang le dipuo tse di farologaneng tse ba tlang ka tsone. Maikaelelo a ga bofelo ke gore re fitlhelela ka bobedi, go oketsa botseno mo NWU le go tokafatsa go ruta le go ithuta.
Se re ka se fitlhelela ka go oketsa maitemogelo a moithuti, mme go akaretswa kamogelo ya puo e nngwe kgotsa e nngwe e baithuti kgotsa batlhatlheledi ba tlang ka yone mo Yunibesiting.
Go ka netefatsa se re tla tswelela go dirisa mekgwa e e latelang ya go ruta: puo e le nngwe (Seesimane, Seaforikanse le Sesotho), dipuo tse di bapileng, dipuo tse pedi mmogo le go toloka mo dithutong. Gape re tla dirisa le mokgwa wa bopuontsimmogo mo phaposing go tloga ka 2020. Go tlhofofatsa dipuo go tlabo go diriwa ka mekgwa e e farologaneng, mo go akaretsang metswedi ya dikaedi tsa go ithuta ka bopuontsi le go tlhofofatsa ga bopuontsi ke balekane, go toloka mo dithutong , dibidio tsa bopuontsi tsa dithuto le tsa batlhatlheledi le ka mekgwa e mengwe ya thekenoloji.
Maikaelelo a rona a bofelo
Kwa bofelong badirammogo ba rona ba tla kgona go dira ka mokgwa wa bopuontsi go feta le fa baithuti ba rona ba kgontshiwa go kgona le go tlhaloganya le go tshola diteng tsa go rutwa le go ithuta botoka go feta - mme ba kgona go dira jalo ka go dirisa palo ya dipuo. Ka jalo ba tlabo bo baakantswe go feta go kgona go direla mo tikologong ya tiro ya bopuontsi.
Kaedi ya Mekgwa ya NWU
Ikgolaganye le rona
Johan Blaauw (Director)
+27 (0)18 299 4700
Johan Zerwick (Ombudsperson)
+27 (0)18 299 4704
Basil Rabie (Educational interpreting matters)
+27 (0)18 299 2756


text:
Gauteng
Coordinates: 26°S 28°E / 26°S 28°E
Gauteng ke enngwe ya diporofinsi tse di robongwe mo Aforika Borwa. Fa go bapisiwa le tse dingwe, ke ennye, fela ke yone e nang le baagi ba le bantsi go feta diporofinsi tse dingwe.
Ditso[fetola | Fetola Motswedi]
Gauteng, ke porofense e e neng e itsega ka leina la Pretoria-Witwatersrand-Vereeniging (PWV) le le tswileng mo go la Transvaal ka ngwaga wa 1994. Lefelo le le tletse ka batho ba lekoko la ANC go tswa kwa ngwageng wa kgethololo ya batho ba bantsho.
Melao le puso[fetola | Fetola Motswedi]
Go tswa ka kgwedi ya Motshegano a le thataro, 2009, Paul Mashatile, tona ya pele ya tsa madi yo eleng modulasetilo wa ANC mo porofenseng ya Gauteng, e ne e le moemedi wa ANC mo Gauteng go tloga ka Lwetse a le supa, 2008, go fitlhelela ditlhopho tsa Nomvula Mokonyane yo neng a emelwa ke Mbhazima Shilowa go tswa ka 1999 e be a tlogela ka mathata a neng a tsogile mo ANC a dirileng gore tautona Thabo Mbeki a tlogele setilo[2].
Itsholelo[fetola | Fetola Motswedi]
Itsholelo ya Gauteng ke yone e nnileng le seabe mo go tsa madi, mosepele, matshikiyego le madirelo mo lefatsheng la Aforika Borwa go feta mafelo a mangwe. Ebile ke lefelo le e leng gore fa bakgwebi go tswa ko ntle ga Aforika ba feta ka lone ba tla batla go simolola dikgwebo mo Aforika. Lefa Gauteng e le toropo e nnye mo go tse boferabongwe mo Aferika Borwa, e tsaya 1.4% ya lefatshe mo Aforika Borwa - profense e ke nngwe ya mafelo a a oketsang GDP ya Aferika Borwa. Gauteng e dira 10% ya GDP ya Sub Saharan Afrika le 7% ya GDP ya Aforika.
Metswedi[fetola | Fetola Motswedi]
- ↑ 1.0 1.1 1.2 Census 2011: Census in brief (PDF). Pretoria: Statistics South Africa. 2012. ISBN 9780621413885.
- ↑ http://en.wikipedia.org/wiki/Gauteng


text:
Published
0 1018 0
Dipelo... di Robehile, Le moya... Dubehile, Empa Jehova re tshepile... retshepile wena Dipotso di ngata Empa dikarabo tsona dinyenyane Fela Jehova re tshepile... retshepile wena Rona Jehova retshepile... retshepile wena Jehova retshepile... retshepile wena Ka matsatsi le matsatsi Jehova retshepile... retshepile wena Mefatshe a sisinyaga Le meleko hae fele Empa Jehova re tshepile... re tshepile wena Matatshe a thuthumela Le meleko yona hae fele fela Jehova retshepile... retshepile wena


text:
Tiro le Madi
Mmereko
Lefatshe le Tlhakatlhakane—Tlhokomela se o Itshedisang ka Sone
Fa o dirisa madi a gago sentle go tla go thusa gore o kgone go lebana le mathata.
Tiro ya Diatla
—A e Feletswe ke Nako?
Bangwe ba akanya gore tiro ya diatla ga e a ba tshwanela. Mme bontsi bo a e itumelela. Ba thusitswe ke eng gore ba itumelele tiro ya bone?
Baebele ya Reng ka Tiro?
A go botlhokwa gore o dira tiro efe?
Go Lepalepana le Letsapa le le Tseneletseng
Dintlha tse nne go go thusa gore o se ka wa bolaiwa ke tiro.
A o Bereka Thata?
Batho ba le bantsi ga ba kgone go nna tekatekano ka dilo tsa tiro le dilo tsa mo lapeng. Ke eng se se bakang bothata joo? Go ka dirwa eng go rarabolola bothata joo?
Ditsela Tsa go Dirisa Tšhelete Sentle
A madi ke modi wa dilo tsotlhe tse di bosula?
Batho ba tlwaetse go re “madi ke modi wa dilo tsotlhe tse di bosula” mme gone seo ga se se Baebele e se buang
Itumelele Botshelo—Go Dirisa Madi Sentle
Melaometheo ya Baebele e ka go thusa jang go fokotsa mathata madi?
Baebele ya Reng ka Madi?
A ruri madi ke modi wa bosula jotlhe?
O Leba Madi Jang?
Go itshekatsheka ka dipotso tse supa go ka go thusa go bona gore a o leba madi sentle.
Tsela ya go Itumela—Go Kgotsofala le go Abela ba Bangwe
Batho ba le bantsi ba re dithoto tse dintsi le dikhumo di dira gore motho a itumele. A mme madi le dithoto di dira gore motho a nne a itumetse?
A go Huma le go Rutega go Dira Gore o Nne le Bokamoso?
Batho ba le bantsi ba lemogile gore go rutega le go huma go dira gore ba se ka ba itumela jaaka ba ne ba lebeletse.
Ke ka Ntlha Yang fa re Reka?
Ke eng fa batho ba le bantsi ba reka se tota ba sa se tlhokeng? O ka itshireletsa jang gore o se ka wa tsiediwa ke barekisi ba ba matlhajana?
A go Ka Kgonega Gore go Nne le Tsamaiso e e Siameng ya Ikonomi?
Go na le puso e e tla tlhomamisang gore dilo di tsamaisiwa sentle mo lefatsheng, e bile e tla fedisa khumanego le mathata a ikonomi.
Dilo Tse Tharo Tse Di ka Se Rekweng ka Madi
Madi a re thusa go reka dilo dingwe tse re di tlhokang, mme dilo tse di re kgotsofatsang thata mo botshelong di ka se rekwe ka madi.
Go Tlhobaela ka Madi
Monna mongwe o ne a kgona go tlamela lelapa la gagwe le fa ditlhwatlhwa tsa dilo tse di tlhokegang di ne di le kwa godimo thata.
Go Dirisa Tšhelete Sentle
Basha ba Bua ka Madi
Bona dikakantsho kaga go boloka, go dirisa le go leba madi ka tsela e e tshwanetseng.
Mathata a Madi le Dikoloto—A Baebele e ka Thusa?
Madi a ka se ka a dira gore o itumele, mme melaometheo e menè ya Baebele e ka go thusa malebana le kafa o dirisang madi ka gone.
Go Dirisa Madi Sentle
Madi a lelapa ke one a bakang dikomano tse dintsi. Bona gore Baebele e ka thusa jang go rarabolola mathata a madi.
Tsela ya go Laola Tiriso ya Madi
O se ka wa leta go fitlha o sa tlhole o na le madi gore o akanye ka tsela e o dirisang madi ka yone. Ithute go laola madi pele go senyega.
Go Tshela Ka se O Nang le Sone—Kafa go ka Dirwang ka Gone
ithute kafa go dirisa melaometheo ya Baebele go ka go thusang go laola madi a gago le go tila dikoloto tse di sa tlhokegeng.
Go Boela Gae
A o tswile kwa gae o ya go leka go tshela o le le nosi o bo o tshwanelwa ke go boa ka gonne o na le mathata a madi? Dirisa dikgakololo tseno go baakanya maemo a gago.
Se lo Ka se Dirang Fa lo Na le Dikoloto
Malapa a ka dira eng fa go lebega ba sa kgone go tswa mo dikolotong?
A ke Tshwanetse go Adima Madi?
Kgakololo ya Baebele e ka go thusa go dira tshwetso.
Go Tshela ka Lehuma
Tsholofelo Ka ba Ba se Nang Magae le Bahumanegi
Dikakantsho tse di molemo tsa Baebele di ka go thusa go atlega mo go tsa itsholelo le gore o ritibale mo maikutlong.
Baebele ya Reng ka Khumanego
A batho ba ba humanegileng ba ka itumela?
A Khumanego e Tla Tsamaya Fela?
Ke mang yo o tla fedisang khumanego?
A Modimo o Amega ka Batlhoki?
Utlwa kafa Modimo a bontshang ka teng gore o amega ka batlhoki.
Mathata a go Fudugela Kwa Nageng e Sele
A go fudugela kwa nageng e sele go ka naya lelapa la gago botshelo jo bo botoka?


text:
Lobatse
Lobatse ke toropo mo borwa botlhaba jwa Botswana, dikhilomitara di le masome a supa go tswa borwa jwa toropo kgolo Gaborone,mo twatswaneng e e yang bokone jwa Gaborone. Lobatse o na le batho ba le dikete tse masome a mabedi le boferabongwe le makgolo a le masupa. [2]Toropo e, ke kgaolo ya makgotla, gape e na le khansele.
Ditso[fetola | Fetola Motswedi]
Bangwaketsi ke bone batho ba ntlha go aga mo lefelong le mo Botswana, mo le ileng la felela le agilwe ke Bangwaketsi mo lobakeng lwa dingwaga tse di lekgolo la lesome le borobabobedi. Marapo a bogologolo a ntse a teng mo pakeng ya gompieno.
Go filhelela ka boipuso ka ngwaga wa 1966, ,Botswama e ne e le British Protectorate ya Bechuanaland, e ne e nale mathata ka gore e ne e le lefatshe mo toropong e eneng e le kwantle ga molelwane wa lefatshe. Mafikeng, South Africa ka nako eo e ne e le yone toropo kgolo, godimo ga moo toropokgolo e ne e tshwanetse go nna Lobatse kgotsa Gaborone. Gaborone o ne a tlhopiwa e le setilo sa puso ,fa Lobatse a tlhopiwa e le setilo sa molao.
Ka ngwaga wa 1954 barongwa ba development co-operation ba ne ba aga matlhabelo a Lobatse a gompieno a bidiwang B.M.C. (Botswana Meat Commission). Lobatse o pharologanyo ka tsela ya ntlha mo Botswana, e e dirilweng ka 1958. Ka boipuso kgwedi ya lwetse a le masome a mararo ka ngwaga wa 1966, dikilomithara tse tlhano e ne e le tsela e e nang le sekonotere lefatshe ka bophara.E ne e le tsela e e tswang maemelo a terena a Lobatse go ya kwa kgotla tshekelong e e neng agilwe ka mo go kgetlhegileng ga loeto lwa ga kgosi George VI gape le Queen Elizabeth ba England ka ngwaga wa 1947.
Itsholelo[fetola | Fetola Motswedi]
Kgotla tshekelo e bonwa kwa Lobatse, le tsone diofisi dikgolo tsa lephata la tshekatsheko ya lefatshe gape le sepatela sa balwetse ba tlhalogayo sa Lobatse Mental, se eleng sepatela balwetse ba tlhaloganyo fela mo Botswana. Madirelo ka bontsi a kwa Lobatse, e leng matlhabelo (BMC), ka go rua ka e le konokono mo itsholelong ya Botswana pele ga go lemogwa ga diteemane e le botlhokwa e bo e sala e le bontlha bongwe jo bo mosola jwa ngwao. Kakana tse di nosetsang tsa FLO-TEK , ke kompone e tona e e seng ya puso e e tlhapang.
Polokelo[fetola | Fetola Motswedi]
O ka tsibogela[fetola | Fetola Motswedi]
- Boemelo jwa terena mo Botswana
Metswedi[fetola | Fetola Motswedi]
- ↑ "Population and Housing Census 2022:Population of Cities, Town and Villages". Statistics Botswana. 2022-06-03. Retrieved 2022-06-07.
- ↑ Botswana
Coordinates: 25°13′S 25°40′E / 25.217°S 25.667°E Tempolete:Botswana largest cities


text:
Karolo:Magae mo Botswana
Matshelo a Batho a tlhabololwa[fetola | Fetola Motswedi]
Lenaneo la go tlhabolola matshelo a batho ba metse ya tengnyanateng le amogetswe ka mabogo oo mabedi ka ntlha ya gore le tlaa thusa ba ba tlhokileng lesego. E rile mo bosheng puso ya ntsha lenaneo le le tlaa dirisiwang mo lebakeng la dingwaga di le lesome, le mo go lone go tlaa bong go akarediwa banni ba tengnyanateng mo mananeong a puso.Mo go lone lenaneo le, go tlaa bo go sekasekwa go thapiwa ga banni ba tengnyanateng mo maphateng a a farologaneng mo ditirong tse di dirwang mo metseng ya go nna jalo.Mogolwane wa lephata la banana Rre Benjamin Raletsatsi, o ne a bolelela ba motswedi wa dikgang wa BOPA bosheng gore seemo sa botshelo jwa batho ba metse ya tengnyanateng bo saletse kwa moragorago ga jwa banni ba ditoropo.O ne a tlhalosa le gore go botlhokwa gore matshelo a batho ba metse ya magae e tlhabololwe gore lefatshe le tlhabologe lotlhe ka go ba atametsa ditlamelo[1].
Rre Raletsatsi o ne a supa gore o na le tumelo ya gore ba nna ba ba mo metseng ya magae ba tlhoka go fiwa thuso e e kgethegileng. O ne a bolela le gore lephata la banana le ikaeletse go thusa banana ba ba nnang mo magaeng, a tlatsa ka gore maikaelelo ke go fokotsa dipharologano tsa matshelo a banana ba ba mo ditoropong le ba ba mo magaeng.Mokwaledi wa lephata la dikgaolo Rre Boipolelo Khumomatlhare, le ene o ne a dumalana le moono wa lenaneo leo[2].
Dipadi tse dingwe[fetola | Fetola Motswedi]
Ditsebe tse di mo karolong “Magae mo Botswana"
The following 6 pages are in this category, out of 6 total.


text:
BASHA BA BOTSA JAANA
Ke Eng fa ke Itshegaka?
Go itshegaka ke eng?
Go itshegaka ke mokgwa wa go nnela go ikgobatsa ka sengwe se se bogale. Ke mofuta mongwe fela wa go ikgobatsa. E mengwe e akaretsa go iphisa, go itira matsadi le go ititaya. Setlhogo seno se bua ka go itshegaka, mme melaometheo e go tlotliwang ka yone mo go sone e ka dirisiwa mo mefuteng yotlhe ya go ikgobatsa.
Bona gore o itse go le kana kang: Boammaaruri kgotsa Maaka.
Basetsana ke bone fela ba itshegakang.
Go itshegaka go kgatlhanong le taelo ya Baebele e e mo go Lefitiko 19:28, e e reng: “Lo se ka lwa itshegaka nama.”
Dikarabo tse di siameng:
Maaka. Le fa bothata jono bo lebega bo tlwaelegile thata mo basetsaneng, basimane bangwe le bone ba a itshegaka kgotsa ba ikgobatsa ka ditsela tse dingwe.
Maaka. Lefitiko 19:28 e bua ka ngwaokobamelo ya bogologolo ya seheitane, e seng mokgwa wa go nnela go ikgobatsa o go tlotliwang ka one mo setlhogong seno. Le fa go ntse jalo, go a utlwala go swetsa ka gore, Mmopi wa rona yo o lorato ga a batle gore re ikgobatse.—1 Bakorintha 6:12; 2 Bakorintha 7:1; 1 Johane 4:8.
Ke eng fa batho ba go dira?
Bona gore o itse go le kana kang: Ke polelo efe e o akanyang gore ke yone e e boammaaruri thata?
Batho ba itshegaka . . .
ka gonne ba leka go lepalepana le tlalelo ya mo maikutlong.
ka gonne ba leka go ipolaya.
Karabo e e siameng: A. Bontsi jwa batho ba ba itshegakang ga ba batle go swa. Ba batla fela go fedisa tlalelo ya bone.
Ela tlhoko se basha bangwe ba se buileng ka mokgwa wa bone wa go itshegaka.
Celia: “Go ne go dira gore ke ikutlwe ke imologile.”
Tamara: “Mokgwa ono e ne e le botshabelo jwa me. Go utlwa botlhoko mo mmeleng go ne go le botoka go na le go utlwa botlhoko mo maikutlong.”
Carrie: “Ke ne ke tlhoile go hutsafala. Go itshega go ne go dira gore ke se ka ka akanya thata ka khutsafalo ya me mme ke akanye ka botlhoko jo ke neng ke bo utlwa mo mmeleng.”
Jerrine: “Nako le nako fa ke ne ke itshega, ke ne ke lebala ka sengwe le sengwe mo botshelong jwa me, mme ke ne ke akanya gore nka se tlhoke go rarabolola mathata a me. Ke ne ke rata phetogo eo.”
Fa o na le bothata jono, o ka bo tlogela jang?
Go rapela Jehofa Modimo e ka nna kgato ya botlhokwa e e ka go thusang go lwela go bo tlogela. Baebele ya re: “Latlhela[ng] tlhobaelo yotlhe ya lona mo go ene, ka gonne o a lo kgathalela.”—1 Petere 5:7.
Kakantsho: Simolola ka go dira dithapelo tse dikhutshwane, gongwe o bolelela Jehofa fela o re, “Ke tlhoka thuso.” Fa nako e ntse e tsamaya o tla kgona go phuthuloga le go tshololela “Modimo wa kgomotso yotlhe” maikutlo a gago.—2 Bakorintha 1:3, 4.
Thapelo ga se selo sa go ritibatsa maikutlo ka nakwana fela. Ke puisano ya mmatota le Rrago yo o kwa legodimong, yo o solofetsang jaana: “Ke tla go thusa tota. Ruri ke tla go ngangatlela ka thata ka seatla sa me sa moja sa tshiamo.”—Isaia 41:10.
Batho ba le bantsi ba ba kileng ba nna le bothata jwa go itshegaka, le bone ba ile ba gomodiwa ke go bua le motsadi wa bone kana mongwe fela yo o godileng yo ba mo tshepang. Bona dikakgelo tseno tse di tswang kwa basheng bangwe ba le bararo ba ba dirileng fela jalo.
Dipotso tse o ka akanyang ka tsone
Fa o setse o iketleeditse go kopa thuso, o ka tshololela mang mafatlha?
Fa o rapela Jehofa Modimo o ka mo raya wa reng ka kgang eno?
A o ka akanya ka mekgwa e mebedi (e e sa akaretseng go ikgobatsa) e o ka e dirisang go tlosa kgatelelo ya maikutlo le go tlhobaela?


text:
Zambia
Zambia ( /ˈzæmbiə/), yo o itsegeng lefatshe ka bophara ka leina la lefatshe la Zambia, ke lefatshe le le dikaganyeditsweng ke mafatshe a mangwe. Mafatshe a mabapi ke la Congo mo bokone, Tanzania mo bokone botlhaba, Malawi mo botlhaba, Mozambique, Zimbabwe, Botswana le Namibia mo borwa, le Angola mo bophirima. Toropo kgolo ke Lusaka, e e bonwang kwa borwa bogare jwa lefatshe. Palo tsa batho di kitlanye thata mo toropo kgolong ebong Lusaka mo borwa le kwa kgaolwaneng ya Copperbelt Province go ya bokone bophirima.
Ka kgwedi ya Phalane a tlhola masome a mabedi le bone ngwaga wa 1964, lefatshe le ne la tsaya boipuso jwa lone go tsweng kwa lefatsheng la United Kingdom mme tona Rre Kenneth Kaunda o ne a tswengwa mo stlilong sa botautona.Phutlhego ya Kaunda's socialist United National Independence Party (UNIP) e ne ya tsaya marapo a go busa go tsweng ka ngwaga wa 1964 go ya kwa go wa 1991. Go tsweng ka ngwaga wa 1972 go ya kwa go wa 1991 lefatshe la Zambia e ne e le lefatshe la phutlhego e ngwefela, maikaelelo a se e ne e le go kopanya lefatshe go nna lengwefela ka sekano sa 'Zambia o mongwefela, lefatshe le lengwefela'. Kaunda o ne an fengwa ke Frederick Chiluba wa phuthego ya social-democratic Movement for Multi-Party Democracy ka ngwaga wa 1991,ka yone nako e lefatshe la Zambia le ne la nna le kgolo ya itsholelo ka selekanyo se se kwa godimo[1].
Dipolotiki[fetola | Fetola Motswedi]
Dipolotiki tsa lefatshe la Zambia ke tsa puso ya batho ka batho,ke gore tautona o itlhophelwa ke batho go ya ka ditlhata le go rata ga bone mme se se raya fa tautona a tlhophilwe o etelela lefatshe le yone khudutlhamaga tota.Tautona wa gompieno ke Rre Sata yo fentseng ditlhopho ngwaga yo o fitileng.E re le fa go ntse jalo seemo sa sepolotiki ga se se jesang diwelang mo nakong ya gompieno ka gore batho ba belaela gore go ka tswa go ile ga nna le maretshwa a tsietso[2].
Puo[fetola | Fetola Motswedi]
Puo e e buiwang molefatsheng la Zambia ke Sekgowa, se se dirisiwang mo fa go buiwa ka tswa kgwebo le gape se dirisiwa mo dikolong go ruta baithuti. Teme e e buiwang mo mafelong mangwe jaaka toropo ya Lusaka,ke puo ya Nyanja.Le fa go ntse jalo, Bemba le Nyanja di buiwa gantsi kwa ditoropong le mo mafelong a a tlhabologileng jaaka Zambia. Tse dingwe di akaretsa Kaounde, Tonga, Lunda le Luvale, tse g gasiwang ka tsone mo dithulaganyong tsa sesupa ditshwantsho sa Zambia National Broadcasting Corporation (ZNBC).Palo ya dipuo tse di buiwang mo lefatsheng la Zambia di masome a bosupa le bosupa[3].
Seemo sa Bosa[fetola | Fetola Motswedi]
Lefatshe la Zambia le mo kgaolong ya borwa bogare jwa Aferika ka jalo go nale selemo se se nang le dipula le mogote yo o kwa godimo mme e re mariga go nne le mariga a a boitshegang a ka dipula tse d phataletseng.Seemo se se rotloetsa dilo di tshwana;e temo thuo mme se se godise kgotsa se tlhabolola itsholelo ya lefatshe.
Metswedi[fetola | Fetola Motswedi]


text: 1 Nna Paulo, yo ke nnileng moaposetoloi wa ga Keresete Jesu ka thato ya Modimo, le Timotheo+ mokaulengwe wa rona,2 re kwalela ba ba boitshepo le bakaulengwe ba ba ikanyegang ba e leng barutwa ba ga Keresete kwa Kolosa:E kete Modimo Rraarona a ka lo naya bopelonomi jo bogolo* le kagiso.3 Ka metlha fa re lo rapelela, re leboga Modimo Rraagwe Morena wa rona Jesu Keresete,4 ka gonne re ne ra utlwalela gore lo dumela mo go Keresete Jesu e bile lo rata botlhe ba ba boitshepo5 ka ntlha ya masego a lo a beetsweng kwa magodimong.+ Lo ne lwa utlwalela ka masego ano fa lo ne lo bolelelwa molaetsa wa boammaaruri wa dikgang tse di molemo6 tse lo neng lwa di rerelwa. Fela jaaka dikgang tse di molemo di oketsega e bile di anamela kwa bathong botlhe,+ ke sone se se ntseng se direga mo go lona go tloga ka letsatsi le lo neng lwa utlwa lwa bo lwa itse boammaaruri ka bopelonomi jo bogolo jwa Modimo.7 Lo ithutile dilo tseno mo go Epaforase+ motlhankammogo le rona yo o rategang. Modiredi yono yo o ikanyegang wa ga Keresete o dira tiro e re ka bong re e dira fa re ka bo re na le lona.8 Gape o re boleletse kafa lo ratang Modimo ka gone.*9 Mme go tloga ka letsatsi le re neng ra utlwalela ka lorato lwa lona ka lone, re ne ra tswelela re lo rapelela+ e bile re kopa gore lo nne le kitso e ntsi e e boammaaruri+ ka thato ya Modimo le botlhale le gore moya wa Modimo o lo thuse go tlhaloganya.+10 Tsela e lo tshelang ka yone e tshwanetse go itumedisa* Jehofa* e bile lo tshwanetse go dira ditiro tse di molemo le go oketsa kitso ya lona e e boammaaruri ka Modimo;+11 e kete Modimo a ka lo nonotsha ka maatla a gagwe ka gonne o na le maatla a magolo,+ gore lo tle lo itshokele dilo tsotlhe lo le pelotelele e bile lo itumetse,12 lo ntse lo leboga Rara yo o dirileng gore lo amogele boswa jwa batho ba Modimo*+ ba ba leng mo leseding.13 O ne a re ntsha mo lefifing*+ a bo a re isa kwa bogosing jwa Morwawe yo a mo ratang,14 yo o re golotseng ka thekololo, mo go rayang gore maleo a rona a itshwaretswe.+15 Morwa yono o tshwana le Modimo yo o sa bonaleng,+ e bile ke leitibolo la popo yotlhe;+16 ka gonne o ne a dirisiwa go bopa dilo tsotlhe tse di kwa magodimong le tse di mo lefatsheng, dilo tse di bonalang le dilo tse di sa bonaleng,+ e ka tswa e le magosi kgotsa baeteledipele kgotsa dipuso kgotsa balaodi. Dilo tsotlhe di bopilwe ka ene+ e bile di bopetswe ene.17 Gape, o nnile gone pele ga dilo tsotlhe,+ e bile o ne a dirisiwa go bopa dilo tsotlhe tse dingwe tse di leng gone,18 e bile ke tlhogo ya mmele, e leng phuthego.+ Ke tshimologo ya dilo tsotlhe, leitibolo le le neng la tsosiwa mo baswing,+ gore a nne wa ntlha mo dilong tsotlhe;19 ke gone ka moo Modimo a neng a batla gore dinonofo tsotlhe tsa gagwe di nne mo go Keresete,+20 le gore Keresete a dire gore dilo tsotlhe tse dingwe, e ka tswa e le dilo tse di mo lefatsheng kgotsa tse di kwa magodimong, di boe di atamalane* le ene*+ gore go nne le kagiso ka ntlha ya madi+ a a a tsholotseng mo koteng ya tlhokofatso.*21 Eleruri, lo kile lwa bo lo le kgakala le Modimo e bile lo le baba ba gagwe ka gonne lo ne lo tlhomile megopolo ya lona mo ditirong tse di bosula,22 mme jaanong Modimo o dirile gore lo boelane le ene a dirisa mmele wa ga Morwawe yo o neng a swa, gore a lo tlise fa pele ga gagwe lo le boitshepo, lo se na molato e bile go se na sepe se lo ka latofadiwang ka sone,+23 fa fela lo tswelela lo le mo tumelong,+ lo tlhomilwe mo motheong+ e bile lo tiile,+ lo sa sutisiwe mo tsholofelong ya dikgang tseo tse di molemo tse lo neng lwa di utlwa le tse di neng tsa rerwa mo lefatsheng lotlhe.*+ Nna Paulo, ke ne ka nna modiredi wa dikgang tseno tse di molemo.+24 Jaanong ke itumelela go bo ke boga gore lo solegelwe molemo.+ Ke ikemiseditse go tswelela ke boga ka ntlha ya ga Keresete. Ke boga jaana gore mmele wa ga Keresete,+ o e leng phuthego,+ o solegelwe molemo.25 Ke ne ka nna modiredi mo phuthegong eno go ya ka maikarabelo+ a Modimo a nneileng one gore lo solegelwe molemo ke lefoko la Modimo le ke le rerang ka botlalo,26 e leng sephiri se se boitshepo+ se se neng se fitlhilwe go tswa bogologolong*+ le go tswa kwa dikokomaneng tse di fetileng. Mme gone jaanong se senoletswe batlhanka ba gagwe ba ba boitshepo.+27 Modimo o ne a itsise ditšhaba tse dingwe sephiri seno se se boitshepo se se nang le dikhumo tse dintsi tse di galalelang. Sephiri seno se se boitshepo+ ke Keresete yo o seoposengwe le lona, mo go rayang gore lo na le tsholofelo ya go galalediwa le ene.+28 Ke ene yo re itsiseng mongwe le mongwe ka ene, re tlhagisang mongwe le mongwe ka ene e bile re rutang mongwe le mongwe botlhale jwa boammaaruri ka ene, gore mongwe le mongwe a tle a eme fa pele ga Modimo e le molatedi yo o godileng sentle wa ga Keresete.+29 Eleruri ke dira bojotlhe gore ke dire seno, ke leka ka natla ke thusiwa ke maatla a gagwe a a dirang mo go nna.+


text:
Rammone wa Kgalagadi
No Thumbnail Available
Date
1949
Authors
Seboni, M.O.M
Journal Title
Journal ISSN
Volume Title
Publisher
Via Afrika
Abstract
Lokwalonyana lo, ke lo naya wena, mmadi, e le segopodiso sa mohumagadi wa me gore O bale mme O tlo O ikutlwele leinane la me. Ke lokwalo lo lo bonolo mme lo baakanyeditswe go dirisiwa mo dikoleng tsotlhe tsa Lefatshe la Bets- wana la Tshireletso le tsa mafatshe a Kopano ya Aferika wa Borwa, le mo ’koleng tse ditona (universities). Ga ke a lo imetsa ka maina a mantsi a batho le a dinaga. Lo bolela ka ga motho a le mongwe fela, lo supa phetogo ya gagwe fa a ntse a gola, le fa tswelopele ya Bantsho e tla go rakana le ya Basweu.
Description
Setswana book
Keywords
Research Subject Categories::HUMANITIES and RELIGION
Citation
1949,Rammone wa Kgalagadi,Via Afrika,Bloemfontein.


text:
Thapelo e motho a e rapelang a na le tumelo e maatla (13-18)
Thusa moleofi gore a tlogele go dira boleo (19, 20)
5 Jaanong, reetsang lona bahumi, lelang lo bo lo bokolele ka ntlha ya masetlapelo a a lo tlelang.+2 Dikhumo tsa lona di bodile e bile diaparo tsa lona di jelwe ke motoutwane.*+3 Gauta le selefera ya lona di jelwe ke ruse, mme ruse ya tsone e tla bontsha gore lo molato e bile e tla ja nama ya lona. Se lo se bolokileng se tla tshwana le molelo mo malatsing a bofelo.+4 Badiri ba ba neng ba bereka mo masimong a lona ba roba, ba nna ba goa ka gonne ga lo a ba duela, e bile Jehofa* wa masomosomo o utlwile selelo sa bone ba kopa thuso.+5 Lo ne lo tshela mo manobonobong e bile lo tshelela go ijesa monate mo lefatsheng. Dipelo tsa lona di tshwana le diphologolo tse di nontsheditsweng letsatsi la go tlhabiwa.+6 Lo bone motho yo o siameng molato e bile lo mmolaile. Modimo ga a lo itumelele.7 Ka jalo bakaulengwe, nnang pelotelele go fitlha ka nako ya go nna gone ga Morena.+ Molemirui o nna a letetse thobo e e tlhwatlhwakgolo ya lefatshe, a le pelotelele go fitlha pula ya ntlha le pula ya morago di na.+8 Le lona nnang pelotelele;+ nonotshang dipelo tsa lona, ka gonne nako ya go nna gone ga Morena e atametse.+9 Bakaulengwe, lo se ka lwa galefelana,* gore Morena a se ka a tla a lo atlhola.+ Moatlhodi o eme fa pele ga kgoro.10 Bakaulengwe, etsang sekao sa baporofeti ba ba neng ba bua mo leineng la ga Jehofa.*+ Ba ne ba boga ka ditsela tse dintsi+ e bile ba ne ba itshoka ka bopelotelele.+11 Ba ba itshokileng ke bone ba ba itumetseng.*+ Lo utlwile kafa Jobe a ileng a itshoka ka gone+ e bile lo bone se Jehofa* a mo diretseng sone kwa bofelong,+ gore Jehofa* o pelotlhomogi thata* e bile o kutlwelobotlhoko.+12 Bakaulengwe ba me, mo godimo ga dilo tsotlhe, tlogelang go ikana, e ka tswa e le ka legodimo kgotsa ka lefatshe kgotsa lo ikana ka sepe fela. Mme a “Ee” wa lona e nne ee le “Nnyaa” wa lona e nne nnyaa,+ gore Modimo a se ka a lo atlhola.13 A go na le motho yo o bogang ka ntlha ya mathata? A a tswelele a rapela.+ A go na le motho yo o itumetseng? A a opele dipesalema.+14 A go na le motho yo o lwalang mo go lona? A a biletse bagolwane+ ba phuthego kwa go ene, mme a ba mo rapelele, ba mo tlotse ka leokwane+ ka leina la ga Jehofa.*15 Mme thapelo e motho a e rapelang a na le tumelo e tla fodisa yo o lwalang,* e bile Jehofa* o tla mo tsosa. Gape, fa a dirile boleo, Modimo o tla mo itshwarela.16 Ka jalo, ipolelelaneng maleo lo sa fitlhe sepe+ lo bo lo rapelelane gore lo fole. Thapelo ya mosiami yo o rapelang ka tlhoafalo e na le maatla a magolo.*+17 Elija e ne e le motho yo o nang le maikutlo a a tshwanang le a rona, mme fa a ne a rapela ka tlhoafalo gore pula e se ka ya na, e ne ya se ka ya na dingwaga di le tharo le dikgwedi di le thataro.+18 Go tswa foo, o ne a rapela gape, mme pula e ne ya na, lefatshe le lone la ungwa.+19 Bakaulengwe ba me, fa mongwe mo go lona a fapoga mo boammaaruring mme yo mongwe a mmusa,20 itseng gore ope fela yo o thusang moleofi gore a tlogele go dira boleo+ o tla mmoloka gore a se ka a swa e bile o tla mo thusa gore a itshwarelwe maleo a gagwe a mantsi.+


text:
Bogologolotala, mo motseng wa kagiso wa Mudavula, go ne go nna leobu la setshwakga. Mo nakong eo, diphologolo tsotlhe di ne di ruile lefatshe go fula mo go lona le go tlhokomela bana
ba tsona. Diphologolo tsotlhe ntle fela le Leobu. Ka ntlha ya botshwakga jwa gagwe, o ne a sa batle go dira go tshwana le diphologolo tse dingwe. Mo boemong jwa se, o ne a tla ka leano le le sokameng la gore a adime fa go ba bangwe gore a tshele sentle.
Tsatsi lengwe mo mosong wa Mosupologo, Leobu a ya kwa go Mmutla go adima bopi. Pele a goroga kwa ntlong ya ga Mmutla, a fetola mmala wa gagwe go tswa go bophifadu go nna botala.
“Tsweetswee ke kopa o nkadime bopi,” Leobu la ikopela jalo.
“Jaanong o tla bo busa leng?” ga botsa Mmutla.
“Mafelo a kgwedi!” Leobu la mo solofetsa jalo.
Mmutla a tlatsa kgamelo e Leobu le tlileng le e tshotse. Leobu a tsaya bopi a boela gae, a tsamaya a nyenya tsela yotlhe. O ne a ntse a akanya ka matlhajana a gagwe a go tsietsa diphologolo tse dingwe. O ne a itlhamela pinanyana gore a gakologelwe leano le.
‘Ke tla fetola mebala
Fela ga go ope yo o tla itseng.
Ke ne ke le motala fa Mmutla a mpona,
Fa ke ya go Mokgatitswane ke tla nna serolwana
Segwagwa se tla bona Leobu le lentsho
Khudu ene o tla mpona ke le phifadu.
Ke tla fetoga ke bo ke fetole mebala.
Ga go ope yo o tla itseng gore ke nna!’
Ka Labobedi, Leobu a tsoga a tshwerwe ke tlala. “Nka se je bogobe letsatsi le letsatsi. Ke batla raese!” Leobu a akanya. “Ke tla iphetola go nna serolwana mme ke ye go bona Mokgatitswane. Fa nka kgona go tsietsa botlhe, ga nkitla ke duela ope sepe!”
Leobu a tsaya kgamelo e e lolea a ya kwa go Mokgatitswane, yo ka boikobo a neng a tlatsa kgamelo ya Leobu ka raese. Leobu a solofetsa Mokgatitswane gore o tla e busa mafelo a kgwedi.
Ka Laboraro, morago ga go apaya raese, Leobu a bona sejana sa gagwe se sa mo itumedise. “Nnyaya! Nnyaya! Raese e e senang sešebo ga e kitla e nna monate. Ke batla nama!” Leobu a akanya, “Segwagwa se tla mpha nama!” a swetsa.
Leobu a fetola mmala wa letlalo go nna montsho pele a tabogela kwa ntlong ya ga Segwagwa ka kgamelo e e lolea. Segwagwa sa tlatsa kgamelo ya gagwe ka nama. Gape-gape, Leobu a solofetsa gore o tla busa nama mafelo a kgwedi.
“Ke tlhoafaletse maungo. Ke a tlhoka e le tota!” Leobu a akanya ka Labone. “Ke mang yo o nang le maugo?” Leobu a buela mo pelong, a ingwaya tlhogo. “Khudu! Ee, Khudu!”
Leobu a fetola mmala wa gagwe go nna phifadu mme a ya kwa go Khudu ka kgamelo e e lolea. A kopa Khudu gore a mo adime maungo, mme Khudu a tlatsa kgamelo ka dipanana, dinamune le diapole.
“Ke a leboga, ke leboga thata, Rre Khudu. Ke tla go duela mafelo a kgwedi,” a mo solofetsa jalo. Ka dinako tsotlhe Leobu a tswelela go opela pina ya gagwe gore a kgone go gakologelwa go tsietsa diphologolo ka mebala.
‘Ke tla fetola mebala
Fela ga go ope yo o tla itseng.
Ke ne ke le motala fa Mmutla a mpona,
Fa ke ya go Mokgatitswane ke tla nna serolwana
Segwagwa se tla bona Leobu le lentsho
Khudu ene o tla mpona ke le phifadu.
Ke tla fetoga ke bo ke fetole mebala.
Ga go ope yo o tla itseng gore ke nna!’
E rile fa bofelo jwa kgwedi bo goroga, diphologolo tsa leta Leobu gore a tle go ba duela se o se adimileng. Fela Leobu la seke a tla go duela.
Wa ntlha ya nna Mmutla yo o ileng kwa ntlong ya Leobu. “Ke rona fano! Ke rona fano!” Mmutla a goa ka lentswe le le kwa godimo a le mo kgorong.
Leobu a mo okomela ka letlhabaphefo. E rile a bona Mmutla, a gakologelwa pina ya gagwe. “Ao, Rre Mmutla, ke ne ke le motala fa ke adima bopi kwa go wena,” Leobu a buela mo pelong. Ka bonako a fetola mmala wa gagwe go nna serolwana mme a ya kwa kgorong go dumedisa Mmutla.
“Ke batla Leobu le le tala,” ga bua Mmutla a akabetse.
“Leobu le le tala?” Ke nna fa ke le nosi. Ga se bogologolo ke nna fa,” Leobu la aketsa Mmutla.
Mmutla a tsamaya mme Leobu a boela morago kwa ntlong ya gagwe. “Ke tloga ke le botlhale,” Leobu a buela kwa godimo ka boikgantsho, a tlolela mo sofeng ya gagwe.
Morago ga malatsi a se kae, Mokgatitswane, Segwagwa le Khudu le bona ba tla go bona Leobu yo o adimileng raese, nama le maungo mo go bona. Leobu a tswelela go ba tsietsa a dirisa mmala wa letlao la gagwe gore ba seke ba mo lemoga.
Ga feta kgwedi e nngwe. Jaanong Mmutla, Mokgatitswane, Segwagwa le Khudu ba tshwara kopano mo setlhareng se segolo sa morula go itapolosa ka maungo a a monate a sona. E rile fa a leba mo serotong sa gagwe sa morula Khudu a re, “Leobu le letala le simolotse go nna kwa ntlong ya Leobu le le phifadu. Leobu le le phifadu leo le nkolota kgamelo ya maungo.”
“Nnyaya,” Mmutla a rialo. “Ke Leobu le le serolwana le le nnang kwa ntlong eo. Nna ke batla Leobu le le tala le le nkolotang kgamelo ya bopi.”
“Nnyaya,” ga bua Mokgatitswane. “Ke Leobu le lentsho le le nnang kwa ntlong eo. Nna ke batla Leobu le le serolwana le le nkolotang kgamelo ya raese.”
“Nnyaya,” ga bua Segwagwa. “Leobu le le phifadu le nna kwa ntlong ele. Nna ke batla Leobu le lentsho le le nkolotang kgamelo ya nama,”
Mme Mokgatitswane wa re, “A mme e ka nna gore Leobu le re tsieditse rotlhe ka go fetola mmala wa letlalo la gagwe? A re yeng kwa ntlong ya gagwe rotlhe ka nako e le nngwe.”
Ka jalo Mmutla, Mokgatitswane, Segwagwa le Khudu ba ya kwa ntlong ya Leobu mme ba goa gore a tswe mo ntlong.